text:
Myrat Gurbandurdyýewiç Arçaýew Döwlet ministri — «Türkmengaz» döwlet konserniniň başlygy wezipesine bellendi. Türkmenistanyň Prezidenti 2017-nji ýylyň 1-nji dekabrynda degişli Permana gol çekdi.
Häzire çenli ol Döwlet ministriniň — «Türkmengaz» döwlet konserniniň başlygynyň orunbasary wezipesinde işledi....
Duşenbe güni, 4-nji dekabrda 7:54 wagta çenli ýagdaýda «Brent» söwda belgili nebitiň fewraldaky fýuçersleriniň bahasy 36 sent (0,6 göterim) aşaklap, barreli – 63,37 dollara deň boldy. WTI söwda belgili nebitiň ýanwardaky şertnamasynyň bahasy 44 sent (0,75 göterim) arzanlap, barreli 57,92 dollara deň boldy, diýip rus Nebitgaz habarlar agentigi habar berýär.
1-nji dekabrdaky söwdalaryň netijeleri boýunça «Brent»...
Şu gün 4-nji dekabrda Mejlisiň altynjy çagyrylyşynyň deputatlarynyň agzalarynyň saýlawlaryna taýýarlyk çäreleri başlandy. Bu çözgüt Türkmenistanda Saýlawlary we sala salşyklary geçirmek baradaky Merkezi toparyň geçen şenbe güni geçirilen mejlisinde kabul edildi.
Ýatlap geçsek, Türkmenistanyň Mejlisiniň Kararyna laýyklykda bu möhüm jemgyýetçilik-syýasy çäräni 2018-nji ýylyň 25-nji martynda geçirmek bellenildi.
Şol gün şeýle hem welaýat etrap we şäher halk maslahatlarynyň...
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 16-sy hasaba alyndy.
Daşary ýurt walýutasyna Birleşen Arap Emirliklerinden gelen telekeçiler ýodlandyrylan kaliý (Türkmenhimiýa DK) satyn aldylar. Bulardan başga-da, daşary ýurt walýutasyna mata we nah ýüplükler, jinsi matalar, pagta-süýümi ýerlenildi. Satyn alan ýurtlar: Russiýa, BAE, Şweýsariýa, Türkiýe, Ukraina we beýlekiler. Geleşikleriň umumy bahasy ABŞ-nyň 5 million 215...


c: text/html

text:
Türkiýäniň we Ýewraziýanyň Gün Tertibi
Ýusuf Akçura
Türk dünýäsinde hyzmatdaşlyk ideasynyň teoriýasyny döreden ägirtlerden biri hem Ýusuf Akçura. Biz hem gepleşigimiziň bu sanynda Ýusuf Akçuranyň pikirlerini we olaryň Türk dünýäsine nähili täsirleriniň bolandygyny analiz etmekçi.
Atatürk uniwersitetiniň Halkara gatnaşyklar bölüminiň asisenti, dr. Jemil Dogaç İpegiň mesele baradaky analizini dykgatyňyza ýetirmekçi.
1900-njy ýyllaryň başynda Türk dünýäsinde bileleşik barada pikirlenilmäge we maslahatlaşylmaga başlanan döwri, türk we musulman halklarynyň günbatar medeniýetiniň beýgelişiniň öňünde özüni ýaňadandan kesgitlemäge hem-de dizaýn etmäge başlan döwrüne gabat gelýär. Şol döwür aslyna seredilende türk we musulman halklar üçin oýanyş döwri hökmünde-de atlandyrylyp bilner. Gazan şäherinde we sebitdäki dini töwereklerde başlan oýanyş soň bilim özgertme hereketi hökmünde dowam etdi. 20-nji asyryň başynda bolsa syýasy we milli hereketler hörnüşinde giňe akyma öwrüldi. 1908-nji ýylda Stambulda dörän Jon türk ynkylaby russiýaly türk intelligentlerini Stambula gönükdirdi. Şol döwürde Stambul Russiýadan we Türkistandan gelen intelligentleriň pikir merkezidi. Osman döwleti bilen Russiýa türkleriniň arasynda medeni gatnaşyklar we geňşmeler şol döwürde diýseň ýaýlandy.
Gazanly, krymly, kawkazly we türkistanly intelligentler Osman döwletiniň syýasy we medeni ulgamynda möhüm pozisiýa eýelediler.
Türk dünýäsinde Bileleşik pikiri diýlende ilki bilen Ýusuf Akçura ýada düşýär. Akçura 1879-njy ýylyň 2-nji dekabrynda Gazanyň Simbir etrabynda dünýä inýär. Maddy sebäplerden 7 ýaşynda Stambula göçmeli bolýar. Ýusuf Akçura 59 ýyllyk ömründe dünýäniň möhüm wakalaryna şaýatlyk eden türk intelligentidir. Russiýa türkleri bilen gatnaşyklaryň ýygy bolan döwründe ýaşap, şol gatnaşyklara uly goşant goşdy. Akçuranyň pikir taýdan ugrukmagynda körekeni Ysmail Gaspyralynyň özboluşly orny bar. Akçura ony birnäçe gezek beýan edýär. Ýusuf Akçura İsmail Gaspyralyny ussat mugallym, pikirzada ýazyjy, ukyply jurnalist we türklügiň irginsiz hyzmatkäri hökmünde häsýetlendirýär. Ýusuf Akçura türklügiň demirgazyk bölegine degişli bolmak bilen birlikde günorta türkleriniň medeni giňişliginde ýaşan adam hökmünde, onuň türklük düşünjesi bütin türklügi özüne alýan giňişlige eýedir.
Akçura 1904-nji ýylda Kryma dolanyp barandan soň meşhur “Üç usully syýasat” atly makalasyny ýazýar we Kairde çykýan “Türk” gazetinde ony çap etdirýär. Rus patyşalygynda türklere edilýän basyşyň artmagy sebäpli yzarlanan Akçura Osman döwletinde 2-nji ynkylabyň yglan edilmeginden soň 1908-nji ýylda Stambula dolanýar. Osman imperiýasynda türk milletçiligine esaslanýan ilkinji jemgyýet bolan “Türk jemgyýetiniň” esaslandyryjylarynyň hataryna goşulýar. Uniwersitetde bolsa Türk syýasy taryhyndan ders bermäge başlaýar. 1911-nji ýylyň 18-nji awgustynda Mehmet Emin Ýurdakul, Ahmet Hikmet Müftüogly, Hüseýinzade Ali we Akil Muhtar bilen bilelikde “Türk Ýurdy” jemgyýetini döredip, “Türk ýurdy” atly jurnal çykarmaga başlaýar. Şol jurnalda umuman türk okyjysyna Türk dünýäsi barada maglumat berilýär. Akçura 1912-nji ýylyň 12-nji martynda Mehmet Emin Ýurdakul, Ahmet Ferit, Ahmet Agaogly we Fuat Sabit bilen bilelikde “Türk Ojagyny” döredýär.
Ýusuf Akçura Osman imperasiýasynyň döredilişini türk dünýäsinde bileleşik syýasatynda görýär. Akçuranyň pikiriçe türkler şol ýyllarda 45-50 million ilatlydy we bäş topardan emele gelýärdi. Osman türkleri, Kazkaz türkleri, Krym türkleri, demirgazyk türkleri we gündogar türkleri. Ýusuf Akçura türk dünýäsini şeýle suratlandyrýar: “Gadymy dünýä ýarym şaryny göz öňüne getiriň. Onda üç kontinent bar. Demirgazyk-günbatara gabat gelýän we ýyrtyk esgä meňzeýän bölegini goparyp aýyryň, günorta-günbatardaky üç burçly soňky we agyr kontinenti bolsa adamlaryň ejiz gollary bilen gazan kanalynyň ýanyndan epläp ýyrtyň, sag tarapyň aşagyndan sallanyp duran 3-4 çykgydy ýonuň… İne şonda köne dünýäniň esasy göwresi galýar. Şol göwre dolulygyna türk ýeri, biziň mirasymyz.” Akçuranyň pikiriçe türkleriň ýaşan şol geografiýasy türkleriň taryhy mirasydyr. Şol sebitde hökmürowan güýç türk milleti bolupdyr. Dilleri, kowumlary, däpleri, dinleri bir bolan Aziýanyň esasy bölegi bilen Ýewropanyň gündoharyna çenli ýaýran türkleriň birleşmegi türkleriň beýleki milletlerden has eşretli geljege alyp barar.
Ýusuf Akçuranyň pikir mirasy şu günki günde R.T.Erdogan, Nursoltan Nazarbaýew we İlham Aliýew ýaly liderleriň tagallalary bilen dürli halkara guramalarynyň çäginde iş ýüzüne geçýär. Türk Geňeşi, TÜRKSOÝ, Türk Akademiýasy ýaly dürli halkara guramalary şol ugurda iş alyp barýar.

robotstxt: allowed

filter: keep


text:
Türkmenistanyň prezidenti Gurbanguly Berdimuhamedow bilen Gazagystanyň prezidenti Nursoltan Nazarbaýew strategiki hyzmatdaşlyk şertnamasyna gol çekdi we gazak lideri bu ylalaşygyň iki ýurduň arasyndaky serhet meseleleriniň ählisini çözjekdigini aýdýar.
Gürrüňi edilýän şertnama 18-nji aprelde, türkmen prezidentiniň Astana edýän iki günlük resmi saparynyň birinji gününde gol çekildi.
Nazarbaýew gol çekilen dokumentleriň esasan iki sanysyny - Strategiki hyzmatdaşlyk baradaky şertnamany we iki ýurduň arasyndaky döwlet serhetleriniň demarkasiýasy baradaky ylalaşygy aýratyn bellemek isleýändigini aýtdy.
Prezident Gurbanguly Berdimuhamedowyň sözlerine görä, “Türkmen-gazak hyzmatdaşgynyň strateigi ugry energetika bolup durýar”. Ol bu sözüne delil edip, 2009-njy ýylda gurlan Türkmenistan-Hytaý geçirijisini mysal getirdi.
Şeýlelikde, aýdylmagyna görä, Gazagystan we Türkmenistan Merkezi Aziýada döwlet serhedine degişli ähli meseläni çözen ilkinji iki ýurt boldy.
Gazak metbugatynyň düşündirişine görä, bu ylalaşyk Türkmenistan bilen Gazagystanyň döwlet serhedi baradaky meseleleri kanun taýdan resmileşdirmegi tamamlandygyny aňladýar.
Nazarbaýewiň sözleri bilen aýdylanda, Türkmenistan bilen Gazagystan indi Merkezi Aziýada hiç bir serhet meselesi bolmadyk döwlet bolar.
Emma bu iki ýurduň serhetýaka regionlarynyň ilaty üçin goňşy ýurda gysga wagtlyk sapar etmegiň ýeňilleşdirilen düzgünleri barada mundan has öň yalalaşyk gazanylypdy. Ýöne Türkmenistan Gazagystan bilen serhedini wagtal-wagtal näbelli möhlete ýapýar we bu barada düşündiriş hem bermeýär.
Aýdaly, geçen ýylyň 15-nji dekabrynda Türkmenistan Gazagystan bilen aradaky ýeňillikli wiza düzgünini wagtlaýyn ýatyrdy. Şonda Gazagystanyň Türkmenistan bilen serhetleşýän Mangystau regionynyň resmisi Azatlyk Radiosyna telefon arkaly beren maglumatynda iki ýurduň arasyndaky ýeňillikli wiza düzgüniniň ilkinji gezek şeýle uzak wagtlap togtadylýandygyny aýdypdy. Emma gazak resmisi häzir gürrüňi edilýän serhet geçelgesiniň açykdygyny we bu düzgüniň hakykatdan hem işleýändigini aýdýar.
Ýöne ýerli synçylaryň käbiri bu iki ýurduň arasynda baglaşylan şertnamalaryň özara gatnaşyklara nähili itergi berjekdigini aýdardan entek irdigini belleýär.
“Türkmenistanyň alternatiw habarlary” proýektiniň baş redaktory Ruslan Mätiýew Astana bilen Aşgabadyň arasynda şunuň ýaly strategiki hyzmatdaşlyk şertnamasyna ilkinji gezek gol çekilýändigini belleýär. Şonuň bilen bir wagtda ol bu iki ýurduň arasynda mundan öň hem dürli şertnamalara we hyzmatdaşlyk ylalaşyklaryna gol çekilendigini, emma olaryň köpüsiniň praktikada kagyz ýüzünde galýandygyny aýtdy.
Ruslan Mätiýew bu pikirine delil edip, Gazagystanyň Maňgistau oblasty bilen Türkmenistanyň Balkan welaýatynyň arasynda serhetýaka regionlaryň ilatynyň serhetden ýeňillikli geçip bilmegi barada baglaşylan ylalaşygyň düzgünleriniň Türkmenistan tarapyndan ýygy-ýygy bozulýandygyny mysal getirýär.
Aýdylyşy ýaly, Türkmenistan 2016-njy ýylyň tomsunda hem Gazagystan bilen aralykdaky serhedi, “howpsuzlyk aladalaryna” salgylanyp, birnäçe gezek ýapdy. Şonda bu çäreler Gazagystanda şol ýylyň tomus aýlarynyň başynda polisiýa edarasyna terrorçylar tarapyndan edilendigi aýdylan hüjümiň yz ýanlaryna gabat geldi.
Ruslan Mätiýewiň pikirine görä, türkmen tarapynyň öz baglaşan ylalaşyklarynyň düzgünlerini bozmagy we bular barada resmi düşündiriş bermezligi Türkmenistanda uly-kiçi hemme meseläniň bir adam, prezident tarapyndan çözülmeginden uç alýar.
“Ýerlerdäki resmiler ol ýa-da beýleki mesele barada karara gelmekden çekinýärler, sebäbi olar, haýsydyr bir şertnamanyň ýa-da permanyň bardygyna garamazdan, eger özbaşdak hereket etseler, bu olara kanun taýdan rugsat berlen hem bolsa, bu ýokardaka ýaramasa, öz işlerini ýitirjekdiklerini gowy bilýärler” diýip, Mätiýew Azatlyk radiosy bilen söhbetdeşlikde aýtdy.
Ýokary derejeli türkmen-gazak gepleşiklerinde söwda-ykdysady, ylmy-tehniki we medeni hyzmatdaşlyk komissiýasy baradaky ylalaşyga, iki ýurduň daşary işler ministrlikleriniň arasynda 2017-2018-nji ýyllardaky hyzmatdaşlyk programmasyna, bikanun ýol bilen gazanylan girdejileri kanunlaşdyrmaga we terrorçylygy maliýeleşdirmäge garşy tagallalardaky hyzmatdaşlyk ylalaşygyna, gizlin maglumatlaryň özara goragy baradaky ylalaşyga we beýlekilere gol çekildi.
Mundanam başga, Astana gepleşiklerinde Türkmenistanyň TDH habar gullugy bilen Gazagystanyň “Kazinform” halkara habar gullugynyň arasyndaky jarnama gol çekildi we prezident Berdimuhamedow Gazagystanyň “Dostyk” ordeni bilen sylaglandy.


text:
Şu günki gün dünýäde azyndan 700 million çaga çagalykdan mahrum edilýär diýlip, “Save The Children” aty halkara guramasynyň dünýäde 1-nji iýunda bellenýän halkara çagalar gününe gabatlap çap eden “Ogurlanan çagalyk: Çagalygyň soňy 2017” atly hasabatynda belleýär, şeýle-de, agzalan sanyň hakykatda ýene birnäçe ýüz million artyk bolmagy mümkin diýýär.
Muňa gowşak saglygy saklaýyşyň, möwjän zorlugyň, ýaş gyzlaryň durmuşa çykarylmagynyň, göwreli bolmagynyň, çagalaryň ýeterlik iýmitlenmezliginiň, okuwdan mahrum edilmeginiň we işlemeginiň täsir ýetirýändigi bellenýär.
Berlen käbir sanlara görä, şu günki gün dünýäde 263 million çaga bilim almakdan mahrum bolýar, 168 million çaga işledilýär, 156 million çaga ýeterlik derejede iýmitlenmeýär.
“Ogurlanan çagalyk” atly hasabatda 77-nji orunda ýerleşdirilen Türkmenistan çagalar belli bir derejede çagalykdan mahrum edilen ýurtlaryň hatarynda agzalýar.
Hasabatda Tükmenistanda çagalaryň ýagdaýyny görkezýän statistika maglumatlarynda şeýle sanlar beriýär:
5 ýaşyna ýetmän ýogalýan çagalar - her 1000 çagadan 51.4
Azyk ýetmezçiliginden horlanýan çagalar - 11.5%
Çaga zähmedine çekilýän 5-14 ýaş aralygyndaky çagalar - 0.3%
15-19 ýaş aralygynda durmuş gurýan çagalar - 6%
15-19 ýaş aralygyda çaga dogurýan ýetginjek gyzlar - her 1000 çagadan 16
Hasabatda Türkmenistana degişli berlen ýene bir maglumat 19 ýaşyna çenli öldürilýän çagalaryň sanyna degişli. Maglumatda Türkmenistana degişli bu san ýurtda her 100 000 adam başyna 1.3 diýlip görkezilýär.
Hasabatdaky sanlar 2011-2016-njy ýyllar aralygydaky statistika esaslanylýar.
“Save The Children” aty halkara guramasynyň “Ogurlanan çagalyk: Çagalygyň soňy 2017” atly hasabatynda, Türkmenistana berlen umumy baha 865 balldan ybarat.
172 ýurdy öz içine alýan hasabatda ýeterlik iýmitlenmezlik, garyplyk, çaga zähmeti we bilim ýetmezçiligi ýaly howplaryň çagalaryň geljegini hatar astynda goýýandygy bellenýär.
Dünýä derejesinde çagalaryň ýagadaýy boýunça iň oňyn baha Norwegiýa berildi. Çagalyk üçin iň elhenç ýurduň Nigerdigi aýdylýar.


text:
Nigeriýa 2014-nji ýylda “Boko Haram” tarapyndan alnyp gaçylan 200-den gowrak mekdep okuwçysynyň 82-siniň azat edilendigini aýdýar.
Okuwçy gyzlar ekstremist toparyň agzasy bolmakdagüman edilýän tussaglaryň azat edilmegi netijesinde ýesirlikden boşadylypdyr.
Hökümetiň 7-nji maýda ýaýradan beýanaty Çibok mekdep okuwçylarynyň bir gün ozal azat edilendigi baradaky habaryň ilkinji resmi tassyklanmasy boldy.
Emma beýanatda “Boko Haramyň” agzasy bolamakda güman edilýänleriň näçesiniň türmeden boşadylandygy aýdylmaýar. Nigeriaýanyň resmileri “Boko Haram” topary bilen gepleşiklere şweýsar hökümeti bilen Halkara Gyzyl haç jemgyýetiniň kömek edendigini aýtdylar.
Ýesirlikden boşadylan gyzlar2014-nji ýylyň aprelinde Çibok şäherindäki mekdepden alnyp gaçylan 276 gyzyň arasynda ogurlandy we ol gyzlaryň 57-si ýesirlikden gaçyp gutulmagy başardy.
Ýene bir 21 gyz bolsa, 2016-njy ýylyň oktýabrynda azatlyga goýberildi, 2017-nji ýylyň ýanwarynda birnäçe gyz gaçyp sypmagy başardy. Emma olardan ýene 113 gyz tapylmaýar.


text:
Hytaý Afrikada ilkinjisi harby bazalaryny açandan soň, beýleki ýerlerde-de harby bazalaryny döredip başlamaga taýýar diýip, Pentagonyň 6-njy iýunda çap bolan hasabatynda aýdylýar we Pekiniň öz bazasyny Pakistanda ýerleşdirmek isleýändigi hakyndaky çaklamalar öňe sürülýär.
Öz harby çykdajylaryny ýylda 180 milliard dollardan geçiren Hytaý Djiboutide özüniň ilkinji daşary ýurtly harby bazasyny gurup, “uzak wagtlap dostlukly gatnaşyk saklap gelýän we Pakistan ýaly meňzeş strategik maksatlaryna eýe bolan ýurtlarda goşmaça harby bazalaryny döretmek isleýär” diýlip, hasabatda bellenýär.
Hasabatda aýdylyşyna görä, Pakistan Aziýa-Ýuwaş okean regionynda Hytaýyň ýaragy üçin esasy bazar bolup durýar. 2011-2015-nji ýyllarda Hytaýyň 20 milliard dollardan aşan ýarag eksportynyň ýarysy regionyň paýyna düşdi.
Hytaý geçen ýylda Pakistana sekiz sany suwasty gämisini satmak hakynda şertnama baglaşdy.
Hytaýyň harby programmasy Aziýada, Afrikada we Ýewropada portlary, demir ýollary we gara ýollary öz içine alýan “Täze ýüpek ýoly” döretmek inisiatiwasy bilen bagly.
Hytaýyň bu inisiatiwasyny Pakistan, Owganystan we Merkezi Aziýanyň ençeme ýurdy goldady we ony garyplykdan çykalga hökmünde kabul etdi.


text:
OGYouTube’y edil YouTube’yň programasy ýaly ulanyp bilersiňiz. Bu programa arkaly Youtube-daky wideolary aňsatlyk bilen indirip bilersiňiz. Şeýle hem indirýän wagtyňyzda Wideo kaçetswa (görnüşini) saýlap hat-da mp3 şeklinde öz telefonyňyza alyp bilersiňiz.
- OG YouTube’da indirmek isleýän wideoňyzy açyň.
- Wideo ekranyndan İNDİR düwmesine basyň.
- Açylan menýudan Wideonyň görnüşüni saýlaň.
- Saýlanyňyzdan soňra ýene-de INDIR düwmesine basyň.
- Şeýlelik bilen Indiren Wideoňyz telefonyňyza inip başlar
- OG YouTube’da indirmek islän wideo klibiňizi açyň.
- Wideo ekranyndan İNDİR düwmesine basyň.
- Açylan menýudan iň aşakda duran mp3 ýazgysyna basyň.
- MP3 Saýlanyňyzdan soňra ýene-de INDIR düwmesine basyň.
- Şeýlelik bilen Indiren mp3 faýlyňyz telefonyňyza inip başlar.
Biz bilen bilelikde öwrenýäniňiz üçin sizden örään minnetdardyrys!
6,788 gezek okaldy


text:
Aýyň soragy
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler
Mart aýyndaky bäsleşigimiziñ soragy şeýle: Prezident Dolanşygy Ulgamy Baradaky Konstitutsion üýtgetme üçin referendum haçan geçiriler!
- 223-nji aprelde
- 16-njy aprelde
- 6-njy maýda
Soragymyzy ýene-de bir gezek gaýtalaýarys:
Prezident Dolanşygy Ulgamy Baradaky Konstitutsion üýtgetme üçin referendum haçan geçiriler!
- 223-nji aprelde
- 16-njy aprelde
- 6-njy maýda
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler. Jogaplaryńyzy mart aýynyñ 31-ne çenli internet, faks ýada poçta arkaly biziñ salgylarymyza ugradyp bilersiñiz.
Biziñ internet salgymyz turkmen@trt.net.tr
Faks nomerimiz: 90- 312 4633454
Hat salgymyz PK 333, 06443 Ýenişehir Ankara,Türkiýe
Size üstünlik arzuw edýäris.


text:
"NATO diýmek ABŞ diýmek däldir
Prezident we Adalat we ösüş partiýasynyň başlygy R. T. Erdogan TBMM-de partiýasynyň mejlis toparynda çykyş etdi
Prezident R. T. Erdogan ABŞ-nyň ekstremist terror guramasy PKK/KJK/PÝD-ÝPG-ä ýarag kömegini bermek baradaky kararynyň Türkiýäniň ABŞ barada kabul etjek kararyna täsirini ýetirip biljekdigini aýtdy.
Prezident we Adalat we ösüş partiýasynyň başlygy R. T. Erdogan TBMM-de partiýasynyň mejlis toparynda çykyş etdi.
Çykyşynda ABŞ-nyň terrora garşy göreşde iki ýüzli hereket edýändigine ünsi çeken Prezident Erdogan, asyrlardan bäri döwlet däbine eýe bolan Türkiýäniň terrora garşy göreşde öz üstüne düşýän jogapkärçiligini ýerine ýetirjekdigini aýtdy.
ABŞ-na NATO-nyň agzasy hökmünde jogapkärçilikli hereket etmek barada çagyryş beren Erdogan “NATO agza ýurt eýsem şeýle hereket etmelimi. NATO agza bolsak, NATO agza hökmünde Türkiýe ähli jogapkärçiligini ýerine ýetirýän bolsa onda ABŞ hem NATO-nyň şertnamalarynyň maddalaryna we hökümelerine laýyklykda hereket etmeli. NATO diýmek ABŞ diýmek däldir. NATO agza her bir ýurt ABŞ bilen deň derejededir. Her bir agza şol jogapkärçilige laýyklykda hereket etmeli” diýdi.
ABŞ-nyň hem PKK/KJK/PÝD-ÝPG bilen hem-de DAIŞ bilen hyzmatdaşlyk edýändigine ünsi çeken Erdogan “DAIŞ-li näçe adamy ýok etdiňiz. Olary nirä ugratdyňyz. Bu meselede anyk maglumat ýok. Biz sebitde kimiň kim bilen birlikde hereket edýändigini, näme işler edýändigini, kime nähili mümkinçilik hödürleýändigini anyklaýarys. Indi hiç kimiň DAIŞ bahanasyny ulanmagyna hajat ýok. Siriýadaky we Yrakdaky DAIŞ-iň soňy geldi. Olaryň PKK-lydygyny görmedik diýýänler eger kör ýada samsyk däl bolsa onda bet päldirler” diýdi.
Amerikan raýatlaryna hem ýüzlenen Erdogan “ABŞ-nyň bujetinden terror guramasyna kömek bermek üçin bölünip berilen pullar Amerikan halkynyň jübüsinden çykan pullardyr. Bu meselde Amerikan halkynyň has ünsli çemeleşmeklerini gün tertibine getirmek isleýärin”diýdi.
Türk ýaragly güýçleriniň Siriýanyň Afrin etrabynda PKK/KJK/PÝD-ÝPG we DAIŞ-e agza terrorçylary täsirsiz ýagdaýa getirmek, dost we doganlyk halky terrorçylaryň basyşyndan we zulumyndan halas etmek üçin 20-njy ýanwarda başladan Zeýtun şahajygy operasiýasyna garşy tutum alyp barýan töwereklere garşylyk görkezen Erdogan, “Operasiýa sebäpli henizem ýurdumyzy günäkärleýänler ilki sebitdäki tunellere, gaçybatalgalara we ýaraglandyrlan obalara seretsinler. Eger şol taýarlyklaryň ýurdumyza garşydygyny görüp bilmeýän bolsalar onda olara aýdara sözümiz ýok” diýdi.


text:
3 Eylül 2015 Perşembe
Elektroenergetika
Elektroenergetika
Ýakynda ýurdumyzyň orta hünär we ýokary okuw mekdeplerine kabul ediş möwsümi tamamlandy. 1-nji sentýabrda 15 müňden gowrak talyplar ýokary okuw mekdepleriniň, şol sanda Türkmenistanyň Döwlet energetika institutynyň okuw jaýlaryna dolarlar. Mälim bolşy ýaly, şu ýyl hormatly Prezidentimiziň tabşyrygy boýunça bu institutda “Elektrik we ýylylyk energiýasynyň önümçiliginiň tehnologiýasy” atly täze hünär açyldy. Munuň özi degişli düzüme ýokary hünärli işgärleriň zerurlygy netijesinde kabul edilen çözgütdir.
Häzirki döwürde baý tebigy serişdelerine eýe bolan we “açyk gapylar” syýasatyny işjeň durmuşa geçirýän Türkmenistan dünýä hojalyk gatnaşyklarynyň gerimini ynamly giňeldýär. Milli ykdysadyýetimiziň ösüş depginleri ýokarlanýar. Elektroenergetika pudagy onuň esasy ileri tutulýan ugurlarynyň biri bolup durýar. Senagat pudagynyň kuwwatlyklarynyň yzygiderli artdyrylmagy ýurdumyzy senagatlaşdyrmak, onuň eksport kuwwatlyklaryny artdyrmak, türkmen halkynyň abadançylygyny ýokarlandyrmak bilen baglanyşykly wezipeleriň oňyn çözgüdinde bu ulgamyň möhüm paýy bardyr.
“Türkmenistany 2011-2030-njy ýyllarda durmuş-ykdysady taýdan ösdürmegiň Milli maksatnamasyna” we “2013-2020-nji ýyllarda Türkmenistanyň elektroenergetika pudagyny ösdürmegiň Konsepsiýasyna” laýyklykda ýurdumyzyň sebitlerinde häzirki zaman gazturbina elektrik beketleri, gaz geçiriji ulgamlar, paýlaýjy elektropodstansiýalar gurulýar. Aşgabadyň we ýurdumyzyň beýleki şäherleriniň, obalarynyň elektrik üpünçilik ulgamy döwrebaplaşdyrylýar.
Şeýlelikde, 2013-2014-nji ýyllarda Ahal, Lebap we Mary welaýatlarynda gazturbinaly elektrik beketleriniň 4-si gurlup, ulanmaga berildi. Häzirki döwürde Ahal welaýatynyň Derweze etrabynda we Lebap welaýatynyň Beýik Türkmenbaşy etrabynda häzirki zaman gazturbinaly elektrik beketleriniň gurluşygy alnyp barylýar.
Pudaklaýyn düzümiň toplumlaýyn döwrebaplaşdyrylmagy we onuň köpugurly esasda ösdürilmegi netijesinde ýurdumyzyň elektroenergetika kuwwatlyklary birnäçe esse artdy. Bu bolsa diňe bir içerki sarp edijileri üpjün etmek däl, eýsem, elektroenergiýany goňşy ýurtlara, hususan-da, Eýrana we Owganystana eksport etmek mümkinçiligini emele getirdi.
Häzirki döwürde Owganystan Yslam Respublikasyna eksport edilýän elektroenergiýanyň möçberlerini artdyrmak maksady bilen, 500 kilowolt kuwwaty bolan howa elektrik geçiriji ulgamyň gurluşygy alnyp barylýar. Bu taslamanyň durmuşa geçirilmegi bilen, türkmen elektrik energiýasyny Pakistana we Täjigistana ugratmak üçin tehniki mümkinçilik emele geler. Şu ýerde Türkmenistan-Owganystan-Pakistan-Hindistan halkara gaz geçirijisiniň gurluşygy ýaly iri möçberli taslamany ýatlamak ýerlikli bolar. Bu ugruň ýany bilen kuwwatly elektrik geçirijisini gurmak zerurlygy ýüze çykýar. Munuň özi bu ugruň düzümleýin desgalaryny elektrik energiýasy bilen üpjün etmek bilen bir hatarda, ony Owganystanyň üsti bilen beýleki ýurtlara ugratmaga mümkinçilik berer.
Türkmenistan energetika pudagynda iri sebitleýin we sebitara ähmiýetli taslamalary yzygiderli durmuşa geçirmek bilen, daşky gurşawy goramak ýaly möhüm ugurdaky halkara hyzmatdaşlygy meselelerine örän jogapkärçilikli çemeleşýändigini äşgär edýär. Hormatly Prezidentimiz Gurbanguly Berdimuhamedowyň BMG-niň Baş Assambleýasynyň mejlislerinde, BMG-niň durnukly ösüş boýunça “Rio+20” maslahatynda, şeýle hem şu ýyl Ýaponiýada geçirilen BMG-niň tebigy betbagtçylyklaryň töwekgelçiligini azaltmak boýunça III Bütindünýä maslahatynda we Koreýa Respublikasynda geçirilen VII Bütindünýä suw forumynda öňe süren halkara başlangyçlary munuň aýdyň subutnamasydyr. Olaryň hatarynda Aşgabatda Merkezi Aziýada howanyň üýtgemegi bilen baglanyşykly tehnologiýalar boýunça Sebit merkezini açmak baradaky teklip bar.
Parnik gazlarynyň zyňyndylaryny azaltmak baradaky halkara bileleşiginiň tagallalaryny goldamak bilen, ýurdumyz “ýaşyl ykdysadyýete”, senagatda, şol sanda nebitgaz, elektroenergetika we ulag pudaklarynda häzirki zaman ekologiýa taýdan howpsuz we serişde tygşytlaýjy tehnologiýalaryň ulanylmagyna maksatnamalaýyn esasda girişýär. Pudaga täzeçil tehnologiýalaryň ornaşdyrylmagy, häzirki döwürde elektrik beketleri üçin iň netijeli hem-de ekologiýa taýdan howpsuz hasaplanýan ýangyç bolan tebigy gazyň ýurdumyzda bar bolan ägirt uly gorlary ykdysadyýetiň möhüm pudagynyň öňünde durýan wezipeleriň netijeli çözülmegini şertlendirýär.
Ýurdumyzda şu ýyl durmuşa geçirilmegine badalga berlen ilkinji 1574 megawat kuwwaty bolan kombinirlenen bug-gaz elektrik bekediniň gurluşygynyň iri maýa goýum taslamasy düzümiň mundan beýläk-de ösdürilmegine we ýurdumyzyň elektroenergetika pudagyndaky eksport mümkinçilikleriniň artdyrylmagyna gönükdirilendir. Hormatly Prezidentimiziň gol çeken Kararyna laýyklykda, ol Marynyň Döwlet elektrik stansiýasynyň çäginde gurlar. Taslama ABŞ-nyň dünýä belli “General Electric” kompaniýasy bilen Türkiýäniň “Çalik Enerji” kompaniýasynyň bilelikdäki tehniki kuwwatlyklaryny çekmek arkaly durmuşa geçiriler.
Bu elektrik bekedi her ýylda 12,6 milliard kWt / sagat elektrik energiýasynyň önümçiligine niýetlenendir we ol häzirki zaman inženerçilik-tehniki işläp taýýarlamalara degişlidir. Bu ýerde elektrik togunyň önümçiligi üçin ýangyç hökmünde diňe bir gaz däl-de, eýsem, bug hem ulanylar. Şunlukda, “General Electric” kompaniýasynyň dört gaz we iki sany bu turbinalary oturdylar. Netijede, elektrik bekediniň hereketi 1,5 esseden gowrak artar. Mundan başga-da, ýangyç hökmünde ulanylýan tebigy gazyň harçlanylyşy düýpli peseler. Bug gaz elektrik beketleri diňe bir ykdysady taýdan däl, eýsem, ekologiýa taýdan örän bähbitlidir. Onda ýangyç ýakylanda howa goýberilýän galyndylar 2-3 esse azalýar.
Türkmenistanyň Döwlet energetika institutynda açylan täze bölümiň uçurymlary şunuň ýaly häzirki zaman elektroenergetika desgalarynda işlärler. Mary şäherinde ýerleşýän bu ýokary okuw mekdebi Türkmenistanyň Energetika ministrliginiň edaralary we kärhanalary üçin inžener-tehniki hünärmenleri taýýarlaýar.
Okuw döwründe talyplar matematika, fizika, elektrotehnika, tehnologik işi we önümçiligi awtomatlaşdyrmak, ýokary netijeli elektron ulgamlaryny dolandyrmak we beýleki anyk ylymlar hem-de ugurdaş dersler boýunça bilim alarlar. Aýratyn-da, bu ýerde ýaş hünärmenlerde hasaplaýyş-taslama, konstruktorçylyk, elektroenergetika we ýylylyk tehnikasy ulgamyndaky önümçilik-tehnologik we ylmy-barlag işleri, şeýle hem energetika toplumynyň kärhanalarynda guramaçylyk-dolandyryş işleri boýunça ýörite okuwlar geçilýär.
Umuman aýdanyňda, ýurdumyzyň ýokary okuw mekdeplerinde täze ugurlaryň açylmagy Türkmenistanda häzirki döwrüň talaplaryna laýyk gelýän we ýurdumyzyň uzak geljegi nazarlaýan üstünlikli ösüşini üpjün etmäge gönükdirilen dolandyryş pudagynyň hünärmenlerini taýýarlamagyň bitewi ulgamyny döretmegiň ýolunda möhüm ädime öwrüldi.
Kaydol: Kayıt Yorumları (Atom)


text:
12 Şubat 2017 Pazar
Ýokary Döwlet Wezipesine Dalaşgärler Türkmenistanyň Prezidentiniň Saýlawlarynda Ses Berdiler
Şu gün ir sagat 7-de ýurdumyzyň ähli ýerinde birwagtda badalga alan Türkmenistanyň Prezidentiniň sýlawlarynda ýokary döwlet wezipesine dalaşgärleriň ählisi ses berdiler. Türkmenistanyň Prezidentiniň wezipesine dalaşgärler saslaw uçastoklaryna ir bilen gelen saýlawçylaryň ilkinjileriniň biri boldular.
Döwlet Baştutanymyz Gurbanguly Berdimuhamedow Aşgabat şäheriniň Köpetdag etrabynyň Annanyýaz Artyk adyndaky 68-nji mekdepde ýerleşýän 48-nji saýlaw uçastogynda ses berdi.
Watan öňündäki raýatlyk borjuny Türkmenistanyň Prezidentiniň wezipesine beýleki dalaşgärler hem berjaý etdiler:
Maksat Annanepesow – Ahal welaýatynyň Ak bugdaý etrabynyň 4-nji saýlaw uçastogynda (Gämi obasynyň Medeniýet öýi);
Jumanazar Annaýew – Mary şäheriniň 13-nji saýlaw uçastogynda (Marynyň Kemine adyndaky welaýat drama teatry);
Bekmyrat Atalyýew – Aşgabat şäheriniň Bagtyýarlyk etrabyndaky 42-nji saýlaw uçastogynda (Oguz han adyndaky Inžener-tehnologiýalar uniwersiteti);
Ramazan Durdyýew – Lebap welaýatynyň Seýdi şäheriniň 2-nji saýlaw uçastogynda (şäheriň saglyk we medeni merkezi);
Meretdurdy Gurbanow – Daşoguz şäherindäki 24-nji saýlaw uçastogynda (N.Andalyp adyndaky Döwlet sazly-drama teatry);
Serdar Jelilow – Ahal welaýatynyň Ak bugdaý etrabynyň 59-njy saýlaw uçastogynda (Änew şäheriniň Medeniýet öýi);
Süleýmannepes Nurnepesow – Balkan welaýatynyň Türkmenbaşy etrabynyň 35-nji saýlaw uçastogynda (Garabogaz şäheriniň Medeniýet öýi);
Durdygylyç Orazow – Mary şäheriniň 14-nji saýlaw uçastogynda (Mary şäheriniň sergi zaly) ses berdiler.
Saýlaw uçastoklary 19.00 sagatda ýapylar, şondan soň sesler sanalyp başlanylar.
Sesleriň sanalmagynyň netijesi Türkmenistanyň häzirki döwlet Baştutanynyň hem dalaşgär bolmagynda dokuz dalaşgäriň hataryndan kimiň Türkmenistanyň Prezidenti bolmalydygyny kesgitlär. Saýlawlara milli we halkara synçylary gözegçilik edýärler.
Türkmenistanyň Prezidentiniň saýlawlarynyň öň ýanyndaky möwsüme dokuz dalaşgäriň gatnaşmagy – Prezident saýlawlary – 2017-niň giň bäsdeşlik esasynda geçirilýändiginiň aýdyň subutnamasydyr. Hereket edýän milli kanunçylyga hem-de halkara hukuk kadalaryna laýyklykda, olaryň hemmesine saýlawlaryň öň ýanynda wagyz işlerini geçirmek, saýlawçylar bilen duşuşmak, köpçülikleýin habar beriş serişdelerinde çykyş etmek üçin deň hukuklar we mümkinçilikler berildi. Saýlawlaryň öň ýanyndaky wagyz işleri we saýlawlaryň barşyny köpçülikleýin habar beriş serişdelerinde beýan etmek çäreleri dalaşgärleriň bellige alnan pursatyndan başlap 10-njy fewrala çenli dowam etdi.
http://www.turkmenhabargullugy.com/yokary-dowlet-wezipesine-dalasgarler-turkmenistanyn-prezidentinin-saylawlarynda-ses-berdiler/
Kaydol: Kayıt Yorumları (Atom)


text:
Türkiýede okaýan türkmen studentleriniň wekilleri häzir Türkmenistandaky maşgalalarynyň yzlaryndan iberjek bolýan pul kömegini almakda uly kynçylyk çekýändigini aýdýarlar.
Azatlyk Radiosy "Dünýä türkmenleri" gepleşiginiň nobatdaky sanyny Türkiýede bilim almak barasynda maglumat sorap ýüz tutýan diňleýjileriň isleglerini nazarda tutup, Türkiýede ýokary bilim almagyň şertlerine gönükdirýär.
Gepleşigimiziň myhmanlary Türkiýede bilim alýan türkmen studentleri Gözel bilen Myrat, olar öz tejribelerinden ugur alyp, türk ýokary okuw jaýlaryna girmegiň we student bolup ýaşamagyň şertleri barasynda maglumat berýärler.
Gözel bilen Myradyň studentlik hakda beren maglumatlaryny diňläp, bu ugurda öz tejribeleriňizi hem aşakdaky foruma teswir görnüşinde ýazyp, dünýä türkmenleri bilen paýlaşyp bilersiňiz.


text:
24 Kasım 2016 Perşembe
Türkmenistanda Efiopiýanyň Ilçisi Işläp Başlady
Hormatly Prezidentimiz Gurbanguly Berdimuhamedowyň tabşyrmagy boýunça Mejlisiň Başlygy A.Nurberdiýewa Efiopiýa Federatiw Demokratik Respublikasynyň Türkmenistandaky Adatdan daşary we Doly ygtyýarly ilçisi Aýalew Gobeze Worknehden ynanç hatyny kabul etdi.
Milli parlamentiň ýolbaşçysy döwlet Baştutanymyzyň adyndan myhmany ýokary diplomatik wezipä bellenilmegi bilen gutlady hem-de Türkmenistan bilen Efiopiýanyň arasynda däp bolan dostluk we hyzmatdaşlyk gatnaşyklaryny pugtalandyrmak işinde üstünlikleri arzuw etdi.
Ilçi hoşniýetli arzuwlar üçin hoşallyk bildirip, hormatly Prezidentimiz Gurbanguly Berdimuhamedowa öz ýurdunyň ýolbaşçylarynyň Türkmenistanyň Garaşsyzlygynyň 25 ýyllygy mynasybetli tüýs ýürekden gutlaglaryny hem-de tutuş türkmen halkyna hoşniýetlilik we abadançylyk baradaky iň oňat arzuwlaryny ýetirdi.
Diplomat parahatçylyk söýüji syýasaty hem-de ösüşlere beslenen başlangyçlary bilen uly halkara abraýyna mynasyp bolan Bitarap Türkmenistanda öz ýurdunyň ilçisi bolmagy hormat hasaplaýandygyny nygtady we iki döwletiň üstünlikli hyzmatdaşlyk etmegi üçin ähli tagallalaryny etjekdigine ynandyrdy.
Söhbetdeşligiň barşynda myhmana Türkmenistanyň içeri we daşary syýasat ýörelgesiniň esasy ugurlary, milli Liderimiziň başlangyçlary boýunça we ýolbaşçylygynda ýurdumyzda amala aşyrylýan uly durmuş-ykdysady özgertmeler, iri möçberli taslamalar, şol sanda baş maksady türkmenistanlylaryň, sebitiň halklarynyň abadançylygyny gazanmakdan ybarat bolan transmilli taslamalar barada giňişleýin gürrüň berildi.
Döwletimiziň yzygiderli ösüşine, dünýäniň ykdysady we maglumat giňişligine üstünlikli goşulyşmagyna, durmuşyň hemme ugurlaryna innowasion tehnologiýalary ornaşdyrmaga ýardam berýän bilim we ylym ulgamlaryndaky özgertmelere aýratyn üns berildi.
Efiopiýanyň ilçisi türkmen parlamentiniň düzümi hem-de kanun çykaryjylyk işi, halkara gatnaşyklaryny ýola goýmagyň tejribesi bilen-de tanyşdyryldy.
Söwda-ykdysady, medeni-ynsanperwer ulgamlar hem-de syýahatçylyk we sport hyzmatdaşlyk etmegiň ileri tutulýan ugurlarynyň hatarynda agzaldy.
***
Şu gün Efiopiýanyň doly ygtyýarly wekili Daşary işler ministrliginde kabul edildi. Şol ýerde döwrüň ýagdaýlaryna hem-de özara bähbitlere kybap gelýän türkmen-efiopiýa gatnaşyklaryny ösdürmegiň meseleleri boýunça netijeli pikir alşyldy.
Kaydol: Kayıt Yorumları (Atom)


text:
Türkmenistanyň Daşary işler ministrliginiň Halkara gatnaşyklary institutynyň ikinji ýyl talyby Selbi Myradowa rus dili boýunça II Bütinrussiýa olimpiýadasynda ýeňiş gazandy
Halkara gatnaşyklary boýunça geljekki hünärmen iň ýokary netije üçin berilýän 1-nji derejeli diploma mynasyp boldy.
Internet-bäsleşigi Russiýanyň „Olimpiadalar dünýäsi“ portaly gurnady. Iternet arkaly gurnalan nobatdaky bilim estafetasy şu ýylyň 6-njy noýabrynda başlandy, ol 28-nji dekabrda tamamlanar.
Selbi Myradowany okuwyň birinji ýarynyň aralyk netijelerine bagyşlanan institut boýunça ýygnakda halkara bäsleşikde gazanan ýeňşi bilen gutladylar. Bu ýokary mekdebiň mugallymlarynyň aýtmagyna görä, talyplar halkara internet olimpiýadalara ýygy-ýygydan gatnaşyp, dünýäniň beýleki döwletlerinden deň-duşlary bilen mynasyp bäsleşýärler.


text:
18 Kasım 2016 Cuma
Türkmenistanyň Prezidenti Karara Gol Çekdi
Berkarar döwletimiziň bagtyýarlyk döwründe ýurdumyzyň senagatynda innowasion esasda elektron pudagy döretmek we ösdürmek, şeýle hem Türkmenistanda dürli görnüşli elektron enjamlary öndürýän kärhanalary döretmegiň Döwlet maksatnamasyny üstünlikli durmuşa geçirmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanyň Senagat ministrligine elektrik energiýasynyň sarp edilişini hasaba alyjy elektron abzallary öndürýän önümçilik we barlaghana enjamlar toplumlaryny hem-de elektron abzallaryň şaýlaryny satyn almak, olary gurnamak hem-de işe goýberiş-sazlaýyş işlerini ýerine ýetirmek barada “Gap Inşaat Ýatirim ve Diş Ticaret A.Ş” türk kompaniýasy bilen şertnamany öz serişdeleriniň hasabyna baglaşmaga ygtyýar berildi.
***
Türkmenistanyň Prezidenti Buýruga gol çekdi. Resminama laýyklykda, wezipe borçlaryny talabalaýyk ýerine ýetirmän, ýurdumyzyň ykdysadyýetinde işleri pes derejede alyp barandygy üçin, Türkmenistanyň Ministrler Kabinetiniň Başlygynyň orunbasary Hojamämmedow Bäşimmyrat Atamyradowiçe berk käýinç yglan edildi hem-de ýol berlen kemçilikleri gysga wagtyň içinde düzetmek oňa soňky gezek duýduryldy.
Kaydol: Kayıt Yorumları (Atom)


text:
9 Haziran 2016 Perşembe
Türkmenistanyň Gurluşygy we Binagärligi Žurnaly
Ýurdumyzyň durmuşynda gurluşyk ulgamy möhüm orun eýeleýär. Çünki, hut gurluşyk we binagärlik düýpli özgertmeleri, döwletiň we jemgyýetiň durmuş-ykdysady taýdan ösüşini aýdyň şöhlelendirýär. Häzirki wagtda ýurdumyzda gurluşyk işleri toplumlaýyn alnyp barylýar, döwrebap düzümli ýaşaýyş jaý toplumlary, iri senagat toplumlary hem-de tutuş şäherçeler gurulýar.
Biz esasy awtoulag we demir ýollaryny, transmilli gaz geçirijileri gurýarys. Beýleki ýurtlarda hem çaga dogrulýan öýler, mekdepler we çagalar baglary bina edilýär. Olar hormatly Prezidentimiz Gurbanguly Berdimuhamedowdan doganlyk halklara ajaýyp sowgatdyr.
Ýöne köpsanly täze gurluşyklaryň arasynda aýratyn bir ägirt uly desga bar, häzirki wagtda oňa uly üns berilýär. Bu desga Aşgabatdaky Olimpiýa şäherjigidir, bu ýerde Ýapyk binalarda we söweş sungaty boýunça V Aziýa oýunlary geçiriler.
Aziada-2017-ä taýýarlyk görmek meselesi “Türkmenistanyň gurluşygy we binagärligi” žurnalynyň täze sanynyň esasy ugurlarynyň biri boldy. Türkmenistanyň Gurluşyk we binagärlik ministrliginiň jemgyýetçilik – syýasy we ylmy žurnalynyň nobatdaky sany bu taýýarlyk işleriniň jemleýji tapgyrynyň başlanyşy, milli Liderimiziň V Aziýa oýunlarynyň guramaçylyk komitetiniň mejlisinde öňde goýan wezipeleri hakyndaky makala bilen açylýar.
Neşiriň nobatdaky sany “Aşgabadyň Olimpiýa şäherjigi—sport binagärliginiň taýsyz nusgasy” diýen syn beriji we seljeriş makalasy bilen dowam etdirilýär. Awtor bu möhüm ähmiýetli desganyň gurluşygynyň barşy barada gürrüň berip, oňa diňe bir ýaryşlary geçirmek üçin niýetlenen sport desgalaryň toplumy hökmünde däl-de, eýsem, Türkmenistanyň sport abraýynyň bir bölegi hökmünde garaýar.
Bu toplumyň binagärlik strategiýasy taslamany düzüjileriň tagallalaryny we döredijilik pikirlerini bir bitewi ulgama birleşdirmäge hem-de ony şäher landşaftyna sazlaşdyrmaga mümkinçilik berdi. Olimpiýa şäherjiginiň keşbi gurşap alan giňişlik bilen ajaýyp sazlaşyk döredýär hem-de paýtagtymyzyň ajaýyp keşbine özboluşly öwüşgin çaýýar. Onda sport energiýasy, ýeňşe bolan ymtylyş hem-de sagdyn ruh aýdyň beýanyny tapýar.
Umuman, Olimpiýa şäherjiginiň tutuş keşbi ekologiýa meselesi nazarda tutulyp, XXI asyryň täze ýörelgesiniň esasynda işlenip taýýarlanyldy. Binalaryň bezeginde we içki bezeglerde milli binagärlik däpleriniň ýörelgeleri, ýagny däp bolan nagyşlaryň öwüşgini ulanyldy. Olimpiýa şäherjiginiň gurluşygynyň ähmiýeti Aziadanyň çäklerinden çykýar we şoňa görä-de, bu ýerde täze tehnologiýalar ulanyldy. Olar soňy bilen ýurdumyzyň beýleki täze gurluşyklarynda hem ýaýradylyp bilner.
Hormatly Prezidentimiz Gurbanguly Berdimuhamedowyň öňde goýan wezipeleriniň biri Aşgabat şäheriniň, tutuş Türkmenistanyň durnukly ösmegini we rowaçlanmagyny üpjün etmek üçin “Aziada-2017” taslamasy tarapyndan döredilýän mümkinçiliklerden doly peýdalanmakdan ybaratdyr. Gürrüň häzirki wagtda we geljekde serişdeler kuwwatyndan netijeli peýdalanmagyň esasynda durmuş, ykdysady ulgamlarda uzakmöhletleýin oňyn özgertmeleri döretmek barada barýar.
Iri halkara ýaryşlary indi köpden bäri diňe iň gowy türgenleriň ýaryşynyň çäginden çykdy. Bilermenler olaryň ykdysadyýetiň ösüşine täsirini seljerip, giň möçberli sport çäreleriniň ýurdumyzda ykdysady ösüş üçin şertleri döredýändigi baradaky netijä geldiler.
Aşgabatdaky Aziýa oýunlary täze iş orunlarynyň müňlerçesini döreder, içerki we halkara söwdasynyň möçberleriniň artdyrylmagyna, işewürlik hem-de syýahatçylyk işjeňliginiň ýokarlanmagyna, Türkmenistanyň dünýäniň sport hereketine goşulyşmagyna ýardam eder. Žurnalda çap edilen “Beýik gurluşyklaryň we maslahatlaryň jümmüşinde” atly makalada Olimpiýa şäherjiginiň desgalary baradaky gürrüň olaryň daşky we içki görnüşi şekillendirilen suratlar bilen utgaşdyrylýar. Berlen suratlar arkaly baş arenanyň – 45 müň orunlyk Olimpiýa stadionynyň gurluşygynyň barşyny, kaşaň “Olimpiýa” we “Sport” myhmanhanalaryny hem-de olaryň içki bezeglerini synlamak bolýar.
Aziadanyň mirasy – bu diňe bir oýunlary geçirmek üçin zerur bolan sport desgalary we beýleki binalar bolmak bilen çäklenmän, eýsem, bu döwrebaplaşdyrylan ulag we beýleki şäher düzüminden, täzelenen telekommunikasiýalardan, inženerçilik, energetika ulgamlaryndan ybaratdyr. Munuň özi ýurdumyzyň baş şäherini ösdürmegiň konsepsiýasynyň çäklerinde alnyp barylýan abadanlaşdyryş işlerinde öz beýanyny tapýar.
Hormatly Prezidentimiz Gurbanguly Berdimuhamedow binagärleriň we gurluşykçylaryň öňünde Aşgabady dünýäniň iň owadan şäherleriniň birine öwürmek baradaky belent we anyk maksady goýdy. Şähergurluşyk işleri we paýtagtymyzyň strategik taýdan ösdürilmegi, onuň baş meýilnamasynyň özgerişli ösüşi žurnalyň beýleki bir makalasynyň mowzugy boldy. Ruslan Muradowyň Türkmenistanyň gürluşyk we binagärlik ministri Çary Ataýew bilen söhbetdeşliginiň meselesine öwrüldi.
Onda soňky döwürde pudakdaky bolup geçen wajyp wakalar bellenildi. Şol wakalaryň hatarynda “Türkmenistanyň gurluşygy we binagärligi” hünär ugurly žurnalynyň döredilmegi hem ýatlanyldy. Makalada şeýle hem gönüden-göni milli Liderimiziň ýolbaşçylygynda geljek üçin Aşgabady gurmagyň hem-de döwlet Baştutanymyz tarapyndan kesgitlenen şähergurluşyk wezipelerini çözmek baradaky ýerine ýetiriş maksatnamasynyň baş meýilnamasyny işläp düzmegiň esasy ýörelgeleri we tapgyrlary häsiýetlendirilýär.
Şäheriň çäklerine ýakyndaky etraplaryň girizilmegi bilen Aşgabadyň meýdany iki esseden hem gowrak artyp, 70 müň gektara ýetdi. Esasy merkez bolup durýan paýtagtyň töwereginde hakyky aglomerasiýa—ilatly nokatlaryň ykjam toplanylmagy döredilýär. Şol ýerler çylşyrymly, köpugurly, depginli ulgama birleşdirilýär. Bu bolsa, hususan-da, ýaşaýyş jaý gurluşygy ulgamynda täze düýpli çözgütleri talap edýär.
Şeýle hem makalada häzirki zaman uly paýtagtynyň neneňsi ösmelidigi, giňişligi özgertmäge möhüm ulgamlaýyn çemeleşmeler hem-de şähergurluşygynyň esasy ugurlary, ýaşaýjylaryň şäheri nähili ýagdaýda göresi gelýändiginiň meýilleşdirilişiniň we taslamasynyň düzülişiniň nusgasy barada köne düşünjelere täzeden akyl ýetirmegiň zerurdygyna deglip geçildi.
Aşgabadyň situasion meýilnamalary, ösüşiniň karta çyzgylary, onuň düzüminiň taryhy taýdan kemala gelşi, geljekki gurluşyklaryň hem-de ajaýyp binagärlik taslamalaryň çyzgylary makalany maglumat taýdan baýlaşdyrdy.
“Tejribe” bölüminde Hazaryň kenarynda halkara derejeli deňiz dynç alşyny döjretmek boýunça hormatly Prezidentimiz Gurbanguly Berdimuhamedowyň başlangyjynyň neneňsi durmuşa geçýändigi barada makala ýerleşdirilipdir. Ony ýazan žurnalist Gülälek Muhammetberdiýewa “Awaza” milli syýahatçylyk zolagynyň gurluşyk senenamasynda binagärlik açylyşlaryň ähmiýetli geljegini açyp görkezdi. Her ýyl deňiz ýakasyndaky Awazada barha täze desgalar gurlulýar. Olaryň sany eýýäm häzir bina edilen döwrüniň dowamyndaky möhletleri hasaba alanyňda örän täsir galdyrýar. Dynç alyş künjeginiň ösüşiniň geljegi, täsin görnüşler hem-de neşiriň sahypalaryny bezän tebigy gözellikler has-da haýran edýär.
Jurnalyň kensepsiýa gurluşygyň we binagärligiň diňe bir nazary we amaly meselelerini däl, eýsem, olary ösdürmegiň taryhy tejribesini, ilkinji nobatda, milli tejribäni öz içine alýar. Binagär, “Gadymy Merw” taryhy-medeni goraghanasynyň ylmy işgäri Annamyrat Orazowyň “Gurluşyk işleriniň gadymy gözbaşlary: ilkinji bişen kerpiçler” diýen makalada bürünç eýýamynda / biziň eramyza çenli II müňýyllyk/ ata-babalarymyzyň taýýarlamagy başaran gurluşyk serişdesiniň bu görnüşi barada gürrüň berilýär. Murgap derýasynyň gadymy hanasyna golaý ýerdäki üç ýadygärliklde – Kellelide, Goňürdepede hem-de Ajyguýyda binagärlik gazuw-agtaryş işleri geçirilende, hili häzirki wagtda-da haýran edýän keramiki kerpiçleriň ajaýyp nusgalary tapyldy.
Meşhur binagär Wiktor Sarianidiniň ýolbaşçylygyndaky ekspedisiýa tarapyndan gazylyp alanan serişdeler bürünç asyryň şöhratly Margiananyň binagärleriniň we gurluşykçylarynyň gurluşyk-gurnama işlerini hasaplamagyň matematiki usullaryna eýe bolan hakyky ussalar bolandygyny, geometriýanyň esaslaryna daýanyp, ölçegleri we görnüşleri duýandygyny ynamly tassyklaýar. Makalany ýazanyň beýan edişi ýaly, “kerpiç” diýen sözüniň özünde gadymy ýerli kökler bar we ol türki diller topary arkaly rus diline hem geçipdir...
“Kitaplar” diýen jemleýji bölümde “Türkmenistanyň seýsmika durnukly döwrebap gurluşygy” diýen täze ylmy neşire syn berilýär. Hususan-da, bu kitapda ýokary seýsmiki işjeňlik zolagynda ýerleşýän Aşgabat şäherindäki desgalaryň özboluşlylygy we tipli binagärlik-meýilnamalaşdyryş we gurnama taslamalaryň çözgütlerine ilkinji gezek syn berilýär. Onda şeýle hem binalaryň we ymaratlaryň berkligini güýçlendirmegiň, binalar gurlanda seýsmoizolirlemäni we seýsmogoragy peýdalanmagyň ýörite ulgamy barada pikirler beýan edilýär.
“Türkmenistanyň gurluşygy we binagärligi” atly žurnal 2015-nji ýylyň aprelinden bäri neşir edilýär. Şu geçen döwrüň içinde ol hünärmenleriň toparlarynda mynasyp abraý gazandy, okyjylaryň sanyny, şol sanda türkmen dilinden başga-da, onuň ýene-de iki—iňlis we rus dillerindäki görnüşiniň goşulmagynyň hasabyna okyjylaryň sanyny artdyrdy. Ilki başdan, bu gysgaça synlar görnüşindedi, indi häzir bolsa üç dildäki deň derejeli žurnalyň ilkinji sany çykdy.
Bölümleriniň köp bolmandygyna garamazdan, žurnal ylmy-tehniki maglumatlary, dürli hünär ugurlaryny, hünärmenlere, şeýle hem beýleki adamlara gyzykly bolup biljek makalalary bermegiň döredijilikli çemeleşmesini özünde jemläp, mazmuny taýdan has uly ähmiýete eýe boldy.
Kaydol: Kayıt Yorumları (Atom)


text:
Polşanyň prezidenti BMG-niň Howpsuzlyk Geňeşine ýüzlenip, Ukrainanyň gündogarynda Russiýanyň goldaýan separatistleri bilen barýan konfliktiň sebitinde we Russiýa bilen serhet araçäginde BMG-niň barlyşdyryjy güýçlerini ýerleşdirmäge çagyrdy.
“Ilki bilen, bu güýçler halkara jemgyýetçiligi tarapyndan ykrar edilen Ukraina bilen Russiýanyň serhet araçäginde ýerleşdirilmelidir. Mundanam başga, eger-de zerurlyk ýüze çyksa, bu güýçler separatisleriň gözegçiligindäki ähli territoriýalarda ornaşdyrylmalydyr” diýip, Andrzej Duda çykyşynda belledi.
Ukraina serhetden rus esgerleriniň we ýaraglarynyň geçmezligine gözegçilik etmek üçin, BMG-niň barlyşdyryjy güýçleriniň ornaşdyrylmagyny goldady.
Sentýabrda Russiýa Ukrainanyň gündogaryndaky ýagdaýlara gözegçilik edýän ÝHHG-niň 600 töweregi gözegçisiniň howpsuzlygyny üpjün etmek üçin, BMG-niň çäklendirilen barlyşdyryjy missiýasynyň ýerleşdirilmegini makullajakdygyny öňe sürüpdi.
Moskwa ÝHHG-niň gözegçilerini gorajak, ýeňil ýaraglanan barlyşdyryjylary ornaşdyrmak rezolýusiýasyny hödürläpdi. Emma, bu Ukraina we onuň ýaranlary üçin kabul ederliksiz boldy.


text:
Özüni hakyky edebiýatçydyr öýdüp, ýat ýurtlardan öz iline, öz halkyna tarap üýrýän "ýazyjylaryñ" aýtmagyna görä, "türkmen okyjylaryna bu gün okar ýaly türkmen dilinde ýazylýan çeper eser ýokmuşyn..."
Bu ýapa degmez ýalany puja çykaran ýazyjymyzyñ biri hem Osman Ödedir.
Osman Ödäniñ 31 tomluk edebi mirasy: onuñ romanlary, powestleri, hekaýalary, kinossenarileri, edebi makalalary ilkinji gezek rus we türkmen dillerinde ýazyjy Döwran Agalynyñ we Has Türkmeniñ tagallasy bilen www.direlisedebiyat.blogpsot.ru edebi-çeper saýtynda okyjylara ýetirilýär. Okamaga howlugyñ!
Osman Öde "ESERLER" (31 tomluk)
Özüni hakyky edebiýatçydyr öýdüp, ýat ýurtlardan öz iline, öz halkyna tarap üýrýän "ýazyjylaryñ" aýtmagyna görä, "türkmen okyjylaryna bu gün okar ýaly türkmen dilinde ýazylýan çeper eser ýokmuşyn..."
-
Jeksparro
1 week ago
- Milli medeniýet Merkezindäki Kitaphanada bardy. Gaty gyzykly kitap. Eserler ýygyndysy atly bolmaly...
-
Sherlock Holmes
1 week ago
- Altynjan Hatyn eseri ceperlik bilen yazylypdyr! Shular yaly yazyjularymyz bardygyna buysanmalydyrys!!!!
-
garayolly68
1 week ago
- ,,Altynjan hatyn,,romanynyñ ikinji kitabyny,nesip edeninden,okap bashladym.
-
garayolly68
1 week ago
- Birinjisini sanly gun ozal okapdym.
-
wagt
1 week ago
- @garayolly agam, diliniñ agyrlygyndan zeyrenipsiñ bir yerde :-) isleseñ audio gornuşiniñ (radio oýun wersiyasy) diskini ugradayn. Professor Jora Allakow aytmyşlayn "Togrul begiñ zamanasyna girer gidersiñ..."
Bizden sowgat bolar.. gmail-imiz ayratyn yaz.
-
GaRa_TmyN
1 week ago
- Kabir yerlerini gayta gayta okayan... juda ceper eser... dunya derejesinde... okanyma eslije wagt bolsa da kate yene ozimi romanyñ icinde yaly duyyan...ussat....
-
AHALLY
1 week ago
- Osman Ödänin eserleri olmez ýitmezdir


text:
9 Mayıs 2016 Pazartesi
Ýeňiş Gününiň Dabaralary
Şu gün paýtagtymyzda we ýurdumyzyň ähli welaýatlarynda 1941-1945-nji ýyllaryň urşunda gazanylan Beýik Ýeňşiň 71 ýyllygy mynasybetli ХХ asyryň iň gazaply urşunda deňsiz-taýsyz edermenlik we gahrymançylyk görkezen watandaşlarymyzy hormatlamak dabarasy geçirildi.
Ýyl-ýyldan Ýeňiş güni mynasybetli guralýan dabaralar has çuň mana eýe bolýar. Bu sene nesilleri we halklary, häzirki döwürde ýetilen sepgitleri, mähriban topragyny, onuň parahatçylygyny we asudalygyny, nesilleriň ýakyn we geljekki durmuşyny goramak üçin fronta giden türkmen esgerleriniň edermenligini berk baglanyşdyrýar. Bu nurana baýramçylyk hormatly Prezidentimiz Gurbanguly Berdimuhamedowyň ýolbaşçylygynda ösüşiň we rowaçlygyň ýoly bilen ynamly gadam urýan türkmen halkynyň durmuşynda möhüm orun eýeleýär.
Milli Liderimiziň Türkmenistanyň ähli ilatyna iberen Gutlagynda, “Ýeňiş güni adamzadyň parahatçylyk, hoşniýetlilik, ynsanperwerlik ýörelgelerini dabaralandyrýan, halklary dost-doganlyk gatnaşyklaryna alyp barýan baýramdyr. Jemgyýetimiziň agzybirligini has-da pugtalandyrmakda, nesilleri hakyky watançylyk, ýokary ahlaklylyk ruhunda terbiýelemekde Ýeňiş baýramy aýratyn ähmiýete eýedir” diýip belleýär.
Biziň gadymy köklerimiz we pederlerimizden galan mirasymyz täze taryhy eýýamda ygtybarly binýat bolup durýar we ýurdumyz onda özüniň bagtyýar geljegini gurýar. Iň gandöküşikli söweşlere gatnaşan milli gahrymanlarymyzy hatyralamak, olaryň hyzmatyna mukaddes sarpa goýmak türkmen jemgyýetiniň asylly ýörelgeleriniň biri bolup durýar.
Türkmenistanyň sebitde parahatçylyk dörediji merkez hökmünde ykrar edilmegi halkymyzyň asylly däpleriniň nesilden-nesle geçýändiiniň we pederlerimiziň edermenligine goýulýan hormatyň aýdyň nyşanydyr. Milletler Bileleşi tarapyndan 1995-nji ýylda biziň döwletimize berlen hemişelik bitaraplyk derejesine esaslanýan we häzirki döwürde milli Liderimiziň paýhasly ýolbaşçylygynda yzygiderli durmuşa geçirilýän döredijilikli daşary syýasat ugrumyz giň goldawa, halkara jemgyýetçiliginiň ykrarnamasyna eýe bolýar. Çünki ýurdumyzyň bitaraplyk derejesi halkymyzyň parahatçylykly we bagtyýar durmuşynyň üpjün edilmeginiň kepili bolup durýar.
Ozal habar berlişi ýaly, hormatly Prezidentimiz Gurbanguly Berdimuhamedow “Halk hakydasy” ýadygärlikler toplumynda bu ýerdäki 1948-nji ýylyň Aşgabat ýertitremesinde gurban bolanlaryň hormatyna dikeldilen “Ruhy tagzym”, 1941-1945-nji ýyllaryň urşunda we beýleki Watan ugrundaky gazaply söweşlerde wepat bolanlaryň hormatyna gurlan “Baky şöhrat” we “Milletiň ogullary” ýadygärliklerine gül desselerini goýdy. Bu ýadygärlikler türkmen topragynyň gaýduwsyz ogullarynyň hatyrasyna dikeldilen halk hakydasynyň synmaz binalarydyr.
Şeýle hem 1941-1945-nji ýyllaryň urşunda gazanylan Ýeňşiň 71 ýyllyk baýramçylygynyň öňüsyrasynda giň möçberli dabaralar ýaýbaňlandyrylyp, olaryň barşynda uruş weteranlaryna we uruşda wepat bolan esgerleriň ýanýoldaşlaryna döwlet Baştutanymyzyň adyndan pul we gymmat bahaly sowgatlar we ajaýyp bahar gülleri gowşuryldy. Şanly senäniň öňüsyrasynda ýurdumyzyň ähli bilim ojaklarynda uruş we zähmet weteranlary bilen duşuşyklar, dürli sergiler guraldy. Ýaşuly nesilleriň wekilleriniň gatnaşmagynda edebi agşamlar, dabaraly hatara durmak çäreleri, bäsleşikler geçirildi. Muzeýlerde, kitaphanalarda, ýokary we ýörite orta hünär okuw mekdeplerinde mowzuklaýyn sergiler ýaýbaňlandyryldy.
Şu gün paýtagtymyzda we ýurdumyzyň ähli şäherlerinde, obalarynda şanly Ýeňiş güni mynasybetli baýramçylyk dabaralaryna giň gerim berildi.
... Säher bilen asylly däbe eýerip, dünýä halklarynyň häzirki we geljekki nesilleriniň nurana geljeginiň hatyrasyna wepat bolanlary hatyralamak dabarasy başlandy. Paýtagtymyzyň “Halk hakydasy” ýadygärlikler toplumyna köpsanly aşgabatlylar we paýtagtymyzyň myhmanlary ýygnandylar. Dabara gatnaşyjylaryň hatarynda ýurdumyzyň jemgyýetçilik guramalarynyň ýolbaşçylary, hormatly ýaşulular, guramalaryň we edaralaryň zähmetkeş toparlarynyň wekilleri, talyp ýaşlar bar.
Ýurdumyzda uly hormatdan peýdalanýan—uruş weteranlary, şeýle hem tylda zähmet çekenler dabaranyň esasy gahrymanlary boldular. Ýadygärlikler toplumynyň meýdançasynda weteranlar bilen bir hatarda häzirki döwürde Türkmenistanyň Garaşsyzlygynyň, mähriban Watanymyzyň çäklerini, topragymyzyň, asmanymyzyň parahatçylygyny goraýan esgerler bu ýerde guralan dabara gatnaşdylar.
Watan goragy her bir adam üçin mukaddes borç bolup durýar. Türkmen esgerleri we serkerdeleri watansöýüjiligiň we gahrymançylygyň aýdyň nyşany bolup durýarlar. Olar beýleki halklaryň wekilleri bilen egin-egne berip, geljekki nesilleriň bagtyýar durmuşy, tutuş adamzadyň azatlygy ugrundaky gazaply söweşlere gatnaşdylar.
Türkmen esgerleri ady rowaýata öwrülen Brest galasynyň, Moskwanyň, Kiýewiň, Smolenskiniň, Leningradyň, Stalingradyň... eteklerinde mertlerçe söweşip, gaýduwsyzlyk görkezdiler. 1941-1945-nji ýyllaryň urşunyň ähli söweşlerinde watandaşlarymyz gaýduwsyzlyk, edermenlik görkezdiler. Olaryň hatarynda hormatly Prezidentimiz Gurbanguly Berdimuhamedowyň atasy Berdimuhammet Annaýewiň bardygyny, onuň durmuş ýolunyň häzirki ýaşlary üçin watansöýjüiligiň, gaýduwsyzlygyň we edermenligiň beýik mekdebine öwrülendigini bellemeli.
Watanymyzyň azatlygyny we garaşsyzlygyny goran edermen hem-de gaýduwsyz pederlerimiziň şöhraty halkyň taryhyna altyn harplar bilen ýazyldy. Milli gahrymanlaryň atlary “Hatyra” we “Şöhrat” kitaplarynda ebedileşdirildi.
Şol gazaply uruş gutaraly bäri 70 ýyldan gowrak wagt geçenem bolsa, türkmen halky edermen pederleriniň gahrymançylygyny kalplarynda saklaýar. Söweşlerde wepat bolanlaryň, tylda zähmet çeken eneleriň, atalaryň, uýalaryň, zenanlaryň we çagalaryň durmuş ýoly ýaş nesilleri halkyň milli gymmatlyklaryna, edermenligine, gaýduwsyzlygyna, Watana we öz halkyna çuňňur hormat goýmak ruhunda terbiýelemegiň mukaddes nusgasy bolup hyzmat edýär. Watandaşlarymyzyň zähmet ýeňişleri halkymyzyň Garaşsyz, Bitarap döwletimizde bagtyýar durmuşynyň kepiline öwrüldi.
Ýurdumyzda 1941-1945-nji ýyllaryň uruş weteranlary döwlet tarapyndan aýratyn üns-alada bilen gurşaldy. Munuň özi türkmen halkynyň gadymy däpleriniň asylly ýörelgeleridir. Hormatly Prezidentimiz Gurbanguly Berdimuhamedowyň başlangyjy esasynda forntçylar, tylda zähmet çekenler we uruşda wepat bolan esgerleriň ýanýoldaşlary üçin köpsanly ýeiňillikler, olaryň mynasyp durmuşy ugrunda oňyn mümkinçilikler döredildi.
Uruş we zähmet weteranlary Watana birkemsiz gulluk etmegiň nusgasy bolmak bilen, jemgyýetimiziň sazlaşykly ösüşiniň üpjün edilmegine, agzybirligiň berkidilmeginde, ýaşlaryň watansöýjüilik, ynsanperwerlik, zähmetsöýerlik, maksada okgunlylyk we ýokary ahlak esasda terbiýelenmegine mynasyp goşant goşýarlar.
... Aşgabatdaky “Halk hakydasy” ýadygärlikler toplumynyň meýdançasynda 1941-1945-nji ýllaryň urşunda wepat bolan gahrymanlara çuňňur hormat-sarpa goýmak bilen, uruş weteranlary, harby we hukuk goraýjy ederalaryň, jemgyýetçilik guramalarynyň, zähmetkeş toparlaryň wekilleri, paýtagtymyzyň ýaşaýjylary “Baky şöhrat” ýadygärliginiň etegine gül desselerini goýdular. Sanlyja wagtyň içinde ýadygärligiň etegi ajaýyp bahar gülleri bilen örtüldi.
Türkmen halkynyň merdana ogullaryna baky şöhrat bolsun. Türkmen halky türkmenistanly esgerleriň rehimsiz basybalyjynyň garşysyna söweşlerde görkezen edermenligini, gahrymançylygyny hemişe hakydasynda saklaýar.
Şanly sene mynasybetli guralan dabaralar ýurdumyzyň ähli künjeklerini gurşap aldy. Türkmenistanyň şäherleriniň we obalarynyň ilaty şöhratly Watan goragçylaryny hatyraladylar. 1941-1945-nji ýyllaryň urşunda öçmez-ýitmez gahrymançylyk görkezip, baş goýan milli gahrymanlaryň hormatyna dikeldilen ýadygärliklere, binalara gül desseleri goýuldy.
Welaýatlaryň we etraplaryň merkezlerindäki konsert meýdançalarynda döredijilik toparlarynyň çykyşlary ýaýbaňlandyryldy.
Kaydol: Kayıt Yorumları (Atom)


text:
Özbegistanyň prezidenti Şawkat Mirziýoýew uzak wagt bäri wezipede saklanan we prezidentiň güýçli bäsdeşi hasaplanýan ýurduň Milli howpsuzlyk gullugynyň täsirli başlygy Rustam Inoýatowy wezipesinden boşatdy. Bu barada Azat Ýewropa/Azatlyk Radiosyna özbek hökümetiniň ýokary derejeli iki resmisi aýtdy.
31-nji ýanwarda Özbegistanyň Baş prokuratura edarasy we Milli howpsuzlyk gullugy bilen geçirilen ýygnakda Mirziýoýew özbek Milli howpsuzlyk gullugyna 23 ýyl ýolbaşçylyk eden we 73 ýaşyndaky Inoýatowyň ýerine Ihtiýor Abdullaýewiň wezipä bellenilendigini aýtdy diýip, resmiler belleýärler.
Özbek resmileri bu mesele boýunça köpçülikde çykyş etmäge özleriniň ygtyýarlyklarynyň ýokdugyny aýdyp, anonim şertde gürleşdiler.
General-polkownik derejesine eýe bolan Inoýatow, 2016-njy ýylyň sentýabrynda öňki prezident Yslam Karimowyň ölendigi yglan edilenden bäri, öz wezipesini saklap gelen sanlyja ýokary derejeli özbek resmileriniň biridi.
Berk kontrollykda saklanylýan Özbegistanda Milli howpsuzlyk gullugy ýurduň iň ýapyk we güýçli gulluklaryň biri hasaplanýar.
Il içine çykmakdan gaça duran we kän göze ilmezligi ileri tutan Inoýatow köp ýyllardan bäri Özbegistandaky iň täsirli adamlaryň biridi.
51 ýaşyndaky Ihtiýor Abdullaýew Özbegistanyň Milli howpsuzlyk gullugynyň başlygy bellenilmezden öň ýurduň baş prokurory wezipesinde işleýärdi.


text:
“Zaman-Türkmenistan” H.J. barada maglumat
“Zaman-Türkmenistan” hojalyk jemgyýeti “Zaman-Türkmenistan” gazetini neşir etmek bilen meşgullanýar.
“Zaman-Türkmenistan” gazeti Aşgabat şäheriniň Metbugat merkezinde çap edilýär we şertnama esasynda “Türkmenpoçta” aragatnaşyk kompaniýasy arkaly Türkmenistanyň ähli künjegine ýaýradylýar.
Hepdede bir gezek çap edilýän “Zaman-Türkmenistan” gazeti Türkmenistanda bolup geçýän wakalar bilen bir hatarda dünýä täzelikleri, sportda, ylym-bilimde, medeniýetde, tehnologiýa ulgamynda, ykdysadyýetde gazanylýan üstünlikler we bu ugurdaky dünýä täzeliklerini öz okyjylaryna ýetirýär.
Biz barada
“Zaman-Türkmenistan” H.J. barada maglumat


text:
Ýediler toparynyň (G7), dünýäniň senagat taýdan ösen ýedi ýurdunyň liderleri Sisilidäki sammitleriniň ikinji we soňky gününde afrika ýurtlarynyň döwlet baştutanlary bilen duşuşýarlar.
Efiopiýanyň, Keniýanyň, Nigeriň, Nigeriýanyň we Tunisiň liderleri 27-nji maýda, Afrika Bileleşiginiň, BMG-nyň, HWF-nyň we Bütindünýä bankynyň liderleri bilen bilelikde, Ýediler toparynyň Taormina kurort şäherinde geçýän sammitina goşuldylar.
Duşuşygyň beýemçisi, Italiýanyň premýer-ministri Paolo Gentiloni duşuşygy açyş sözünde Afrikanyň ähli ugurlar boýunça hyzmatdaşlyga innowasiýa we ösüş nukdaý nazaryndan çemeleşjekdigini belledi.
Italiýa bu sammiti Sisilide geçirmek bilen, afrikan migrantlary meselesine, Ýewropdaky gowy durmuşa ýetmek üçin janlaryny töwekgellige salyp, Ortaýer deňzinden geçýän adamlara ünsi çekmegi maksat edindi. 2014-nji ýalda şeýle migrantlaryň ýarym milliondan gowragy Italiýa geldi.


text:
Gyşda Bathyz goraghanasynyň işgärleri keýikleriň we aýraklaryň toplanýan ýerlerine ot –iým daşaýarlar
Selçeň pisse tokaýly pesdaglyk bu ýer ýurdumyzyň özboluşly we iň gözel ýerleriniň biridir, ol Türkmenisranyň, Eýranyň we Owganystanyň serhetleriniň çäklerinde, Köpetdagyň we Paropomiziň gaýaly gerişleriniň arasynda ýerleşýär. Bu ýerler gyşlaga amatly giň öri meýdanlary bilen tanalýar. Indi bu ýerde Watanymyzyň bu özboluşly künjegini tebigy görnüşinde saklap galmak üçin Bathyz döwlet tebigy goraghanasy ýerleşýär.
ХIII asyr syýahatçylarynyň bellemegine görä, bu ýeriň sümme tokaýyndan birnäçe günläp ýol aşylýan eken. Gynansagam, häzir orta asyrlar tokaýynyň ösümlikleri ýok. ХIХ asyryň ahyrynda bu ýerde işlän botanikaçylar hem Bathyzyň ösümliklerine biziň häzirki görýän durkumyzda duşupdyrlar. Bu ýeriniň howasy has tapawutly iki hilli—gurak we ygally bolup, ol Orta deňiz tipine degişlidir. Birinji möwsüm maýdan oktýabra, ikinjisi oktýabrdan maý aýyna çenli dowam edýär. Bu ýeriň tomsy Garagumyň golaýdaky sebitlerindäkiden has maýyl, gyşy gazaply bolýar. Birnäçe ýyldan bir gezek ýigrimi gradus aýaz bolýar. Ýerde gar 10 günden artyk ýatmaýar, ýöne kä ýyllarda ol bir aýa çenli eremeýär.
Şeýle şertlerde ot iýýän haýwanlaryň ýagdaýy kyn bolýar. Şu tebigaty goraýyş meýdanynyň altyn hazynasy bolan toýnakly haýwanlar üçin tebigy otlardan altmyş tonnadan gowrak bede taýýarlanyldy. Howanyň aýazly günleri goraghananyň işgärleri haýwanlaryň has köp üýşýän ýerlerine ot-iým daşaýarlar. Olaryň biri ýata suwly Ýeroýlanduz oýudyr, howa bulaşan döwri bu ýere keýikleridir aýraklar kän üýşýär. Hünärmenler şeýle hem olaryň göç edýän ýerlerine-de gözegçilik edýärler, çünki ýaz aýlary olaryň köpelýän wagtydyr.


text:
19-njy aprelde Birleşen Ştatlaryň döwlet sekretary Reks Tillerson 2015-nji ýylda Eýran bilen gelnen ýadro ylalaşygyny berk tankytlap, bu “olaryň ýadro döwleti bolmak maksadyny diňe gijikdirýär”, (...) onda Eýranyň Orta Gündogarda alyp barýan prowokasiýalary” hakda gürrüň edilenok diýdi.
Tillerson geleşik barada Trampyň administrasiýasy tarapyndan 18-nji aprelde ýola goýlan 90 günlük barlagda, Eýranyň diňe ylalaşygy ýerine ýetirip-ýetirmeýändigine däl, eýsem Tähranyň regiondaky hereketleriniň Birleşen Ştatlaryň bähbitlerine zyýan ýetirip-ýetirmeýändigine hem serediler diýdi.
Amerikanyň döwlet sekretary metbugat ýygnagynda, ylalaşyk Eýrany ýadrosyz döwlet etmekde “şowsuzlyga uçrady, ol onuň ýadroly döwlet bolmak maksadyny diňe yza süýşürýär” diýdi.
Eýran özüniň atom ýaragyny döretmek maksadynyň ýokdugyny öwran-öwran aýtsa-da, Tillerson: “Ýadro ambisiýalary dünýäniň parahatçylygyna we howpsuzlygyna wehim salýar” diýdi.
Ol soňra hem: “Kontrollykdan çykan Eýranyň Demirgazyk Koreýanyň tutan ýoluny yzarlap, dünýäni özi bilen alyp gitmek potensialy bar” diýip, sözüniň üstüne goşdy.
Eýran bilen dünýäniň güýçli döwletleri, şol sanda Birleşen Ştatlar arasynda gelnen ylalaşyk girizilen ykdysady sanksiýalary ýeňilleşdirip, Eýranyň ýadro işjeňligine çäklendirme girizdi.
Tillerson bu ýadro ambisiýaly bir döwleti gysga wagtlaýyn möhleti satyn alyp, problemanyň çözgüdini geljekki nesillere galdyrmak diýýär.
“Tramp administrasiýasynyň Eýran problemasyny indiki administrasiýa galdyrmak niýeti ýok” diýip, Tillerson aýtdy.
Onuň bildirmegine görä, Tramp administrasiýasy şu we beýleki aladalary nazara almak bilen ylalaşygy täzeden gözden geçirýär.
“Eýran baradaky töwerekleýin syýasatda ondan abanýan ähli howplar göz öňünde tutulmaly, bu howplaryň hem köpdügi belli zat. Biz Eýrana onuň regiona we dünýä abandyrýan howplary boýunça giňişleýen seretmeli” diýip, Tillerson aýtdy.
Birleşen Ştatlaryň 19-njy aprelde Saud Arabystanyna sapar eden goranmak sekretary Jim Mattis-de Tährany berk tankyt astyna aldy.
“Regionda nirede tolgunma bar bolsa, şol ýerde Eýran-da bar. Şol sebäpden häzirki wagtda regiondaky ähli milletler Eýrany we onuň döretmegi mümkin weýrançylyklary we durnuklylygy çäklendirmäge synanyşýarlar” diýip, Mattis aýtdy.
Eýran bilen baglaşylan geleşigiň çäklidigini ylalaşygyň tarapyny çalýanlar-da boýun alýar. Ylalaşykda girizilen esasy çäklendirme urany baýlaşdyrmak babatda. Sebäbi onuň atom bombasy üçin ulanylmagy mümkin. Ýöne bu çäklendirme on ýyllyk, şondan soňra tamamlanýar.
Ylalaşyga özüniň gazanan uly üstünlikleriniň biri diýip garaýan öňki amerikan prezidenti Barak Obama onuň Eýranyň Siriýadaky we Ýemendäki regional uruşlarda oýnaýan rolunyň ýa onuň ballistik raketalary öndürmek boýunça alyp barýan işleriniň hasaba alynmaýandygyny boýun alýar.
Obama ylalaşygyň Eýranyň ýadroly döwlet bolmagynyň öňüni almak üçin dar çäkde gyssagly döredilendigini aýdýar.
Tramp administrasiýasynyň soňky tankytlary barada Eýran tarapdan entek berlen beýanat ýok. Ýöne Eýranyň ýokary lideri Aýatolla Hameneýi Birleşen Ştatlar ýadro ylalaşygyny bozsa, Tähran öç alar diýip duýduryş berdi.


text:
18-nji martda ýazky bag ekmek çäresi başlanýar
Döwlet baştutanynyň Kararyna laýyklykda şu ýyl üç milion nahal ekmek göz öňünde tutulýar. Olar iki möwsümde- bellenilen möçberdäki nahallaryň ýarysy ýazda we galany güýzde ekiler. Kararda iki möwsümde 1,5 million agajy Ahal welaýatynyň dag eteklerinde, galanlaryny beýleki sebitlerde ekmek bellenildi. Türkmenistanyň Daşky gurşawy goramak we ýer serişdeleri baradaky döwlet komitetiniň Tokaý hojalygy müdirliginiň, welaýat tebigaty goramak müdirlikleriniň hünärmenleri agrotehnikanyň ýerine ýetirilişine gözegçilik ederler, bu pudaga degişli nahalhanalaryň 13-si bag ekmek çäresine gatnaşyjylary nahallar bilen üpjün ederler.
Ýazky möwsümiň başyny milli ekologiýa çäresi bolan ýowar açar, oňa türkmenistanlylaryň ýüzlerçesi gatnaşar.
Türkmenistanyň gurak howa şertlerinde bag ekmek-oba hojalygynyň dürli pudaklarynyň durnuly ösüşini üpjün etmegiň, ekologiýa ýagdaýy gowulandyrmagyň, tebigy biologik köpdürliligi gowulandyrmagyň we tebigy baýlyklary dikeltmegiň, howanyň üýtgemeginiň öňüni almagyň möhüm bölegidir. Şonuň üçinem bagy-bossana öwürmek çäresiniň çäklerinde goralýan tebigy zolaklarda bag ekmek, fitomelioratiw usullar bilen çägeleri berkitmek, ýerasty suwlaryň ýokary galmagynyň täsiri ýetýän oba hojalyk ekinleriniň töwereginde tokaý goragy zolaklaryny döretmek, gara ýollaryň gyrasyna, obalardyr şäherleriň töweregine bag ekilýär.
Ekologiýa çäresi esasan paýtagtymyzyň Arçabil etrabynyň golaýyndaky 75 gektar ýere pürli baglarynyň-esasanam eldar arçasynyň we gündogar biotasynyň-tuýanyň 30 müňden gowrak nahalay oturdylar.
Agaçlary köpçülikleýin ekmek işlerine 1998-nji ýylda başlanyldy. Ilki-ilkiler taşlanan we boş ýatan ýerlere has çalt uýgunlaşýan pürli agaç nahallary ekildi. Häzirki wagtda döwlet baştutanynyň başlangyjy bilen bag ekmeklige toplumlaýyn çemeleşilýär. Her sebitiň toprak-howa şertlerine gabat gelýän baglar saýlanylýar. Ýaprakly, miweli agaçlar we üzüm has köp ekilýär. Käýerlerde gyrymsy, şeýle hem hozlar, aýratynam pisse agaçlary oturdylýar.


text:
Türkmenistanda çilimkeşlige garşy göreş boýunça bir aýyk çäreler başlandy. Döwlet mediasynyň habar bermegine görä, döwlet edaralarynyň, şäher häkimliginiň, jemgyýetçilik guramalarynyň wekilleriniň hem şäher ýaşaýjylarynyň gatnaşmagyndaky resmi çäreler 1-nji maýda dabaraly ýagdaýda başlandy.
Döwlet derejesinde çilimkeşlige garşy göreşi yglan eden Türkmenistan temmäki önümleriniň söwdasyny döwletiň gözegçiliginde saklaýar. 2016-njy ýylyň martynda ýurda temmäki önümlerini getirmegiň we satmagyň ähli ygtyýary Türkmenistanyň Söwda we daşary ykdysady aragatnaşyklar ministrligine berildi.
Şol bir wagtda-da ýurtda çilimiň “gara bazary” hereket edip, çilim döwlet tarapyndan kesgitlenen nyrhdan iki esse gymmat bahadan satylýar.
Türkmen ýolbaşçylary Türkmenistany 2025-nji ýyla çenli temmäkiden doly azat ýurda öwürmek maksadyny apreliň ortasynda ýene-de resmi derejede tassykladylar.
Şol bir wagtda-da ýurtda çilimkeşleriň sanyny we umuman çilimkeşligiň möçberini görkezýän beýleki görkezijiler köpçülige mälim edilmeýär.


text:
Nowcha90
Gara bägüller (bolan waka 1- nji bölümi ) Awtory: Nowça
Bu gün howanyň bulaşyp durşy, guýçli ýagyş ýagjaga meňzäp durdy
Yzyny üzmän maşynlaryň arasynda ylgap ýoren Çynar ,howanyň bolşyny görup binjalyk bolman hem durmady
Çynaryň işdeş kollektiwi ony gaty gowy gorýardi.
Ol mylaýymdy,sadady, we öran aljakdy .
Bir iş buýrsaň ýogy ýokdy.
Ol öz işi bolsyn bolmasyn edip ýö...
SOYGI name ? Awtory: Nowça🌙
"Söýgi ajap duýgy"diýýar adamlar.
Hany onda onuñ gadyr-gymmaty.
Ýa$lar söýgi üstüne söýgi tapýalar.
Onsoñ nädip bolsun SÖÝGIÑ sarpasy.
Birmahal a$yklar mag$ugy ücin.
$irin janyn ýollan ýeriñ teýine.
Hazirki a$yklar,mag$uklar bolsa.
Söýü$ýärler wagt geçirmä,keýpine.
Hazirki ýa$l...
Sorag- jogap
*.O nämedir gyzyl ýùzùñ soldurar?
*.O nämedir du$manyñy gùldùrer?
*.O nämedir tyg çekmezden öldùrer?
$ägirt $uny bilseñ habar ber.
*.Biweç gyzlar gyzyl ýùzùñ soldurar,
*.Nadan ogul du$manyñy gùldùrer,
*.Namys seni tyg çekmezden öldùrer,
Halypa sowala jogap $eýledir.
*.O...
BIGÛNÄ YIGIDIÑ NALASY 3 nji bõlimi(öňi blogymda,haýyş boýunça goýyldy)
-Jeren aytjak sõzlerini aydyp bolduñmy, onda menem diñle! Menin päkize arassaja masgalamda seniñ yaly binamyslara yer yokdyr, bolmazam. Men õlýän bolsamam, señ şertiñi kabul etmern senem su sozimi yadynda berk belle!
-Haha sen düşûnmänsiñ oytyan, Bayram! Men señ bilen deñ bolup, durjak dal, men sana bir gûn wagt berjek. Ejeñ bilen maslahatl...
BI GÜNA YIGIDIÑ NALASY! 5-nji bölimi.
Meni şeydip, azatlykdan mahrum etdiler. Bir gyz diyip, gor nahili günlere düšdim. Ejemi ýaraladym, õz durmuşuma bir bigaýrat gyz diyip, iñ soñunda eden pişämem sul boldy. Ejemjanam meñ yanyma maýyny tapsa geler durardy. Yone ejem-de õnki yaly mãhir soygisini gõremokdym. Enemem meni yazgaryp yõr, etmedik išlerime. Derdimi hic kime aydyp, bilemokdy...
BI GÜNA YIGIDIÑ NALASY! 4-nji bölimi.
-Biz seydip polisya bolimine bardyk. Jerenin kakasy yakamdan tutup, name ozine esewan edip bilmedinmi dp, mana iñ agyr tohmeti yapty. Yoldaş litinant meñ gyzymyn namysyny depelan gujigi omirlik zyndan-da çüyredesim gelýä. Atajan aga hemme zady goz astyna alarys, kosesin.
- Men bolsa Jerenin yuzune birden seredenimi bilmedim. Jerenin gozleri...
BI GÜNA YIGIDIÑ NALASY! 2 nji bölimi.
Ilki gulluga bara- barmana owrenişmedim. Ejemi küýsedim, Jeren bilen geçen dususuklarymyn ahlisi goz öñime gelip dur.Yzymdan hatlar ýygy-ýygydan gelip, dur ejemdenem, Jerendenem. Seydip wagtam gecip dur, bir sydyrgyn. Bir ýyl, altaý nadip gecenini bilmedim. Yöne näme üçindir soñky alty aýym saklanyp-saklanyp geçýan yaly her name-de bolsa Ejemjanda...
BI GÜNA YIGIDIÑ NALASY! 1 nji bölimi.
Doly okan: Durmusda hakyky bolan waka.
-Hawwa men garypja maşgalañ yekeje perzendi. Diñe ejem bar, kakam heniz 2-i yasymdakam agyr kesele duçar bolup,ir yogaldy. Mašgalany eklemek kyn düşse-de, ejemiñ paýyna düşdi. Ejem gorguli gyşyna körek coplap, tomsuna jõwzaly yssylar-da obañ zahmet soyer dayhanalrynyn potratlaryna gidip, gunimi...
Söyen yarym öylenyär...
Gitdiñ bahanalap ýönekeý zady,
Gelmediñ yzyña dolanyp ýene.
El bilen düzedip bolmaz ykbaly,
Ezizim sen maña dúșünäysene.
Garașmaklyk agyr bolsa-da çenden,
Gara$dym gözlermi yoluña dikip.
Saña bolan umydymy üzmedim,
Ýeke özum ajy hasraty çekip.
Diýdiler:"GARAȘMA GELMEZ INDI HIÇ,...
101- gije. Perdeli arwah 12- nji bölümi (mistiki waka)
Humaý gulýakany boýnundan aýryp ýerine geçdi.
Ýere gaçan gazeti durledide, bir gyra taşlap goýberdi
Otagyň içi ümsumlikdi. Dem alşyň hatda öz özüňe-de eşdilmeýan ümsümlik diýilýänidi
Humaý ýerine geçip ýatdy.
Ony uzyn guniň ýadowlygy gowy sökdi we derrew uka gitdi
- sen nameüçin beýtdiň: - diýen sese ol bokup tur...
101- gije. Perdeli arwah 11- nji bölümi (mistiki waka)
Humaý gul desselerin, onyň mazarynyň ustunde goýyp gaýtdy
- ýetişmedim, bagyşla: - diýdide ýerinden turdy
- siz munyň namesi bolýaňyz:- diýip bir özi deň duş duş ýaş oglanyň sesine ziňkildap gitdi.Onyň haçan ýanyna geleniňiň hem duýmady
- hiç zady, ýone dosty
- hmmm,onyň sen ýaly owadan gyz dosty barlygyn bilmandirin,men...
101- gije. Perdeli arwah 10- nji bölümi (mistiki waka)
Birden ol tisginip gitdi
- renimasiýa: - diýip ýerinden bökup turdy
Eşiklerin geýip ,şahere çykdy. Ýoldan ýöräp barşyna ilki nirden başlajagyn bilman göni ýöraberdi
Ol
- men ilki hassahana baraýyn ,ol taýdaky agyr keseller bölümine baraýyn, belki bu zatlar dogrydyr: - diýip pikir etdi
Ýörelgeden ýöräp barşyna maş...
101- gije. Perdeli arwah 9- nji bölümi (mistiki waka)
Humaý onyň gurruň beren wakasyn diňlap ank bolyp otyrdy.Ol indi oňa gowy öwrenşipdi.Bir seretse ol gaty ,bir gorkynç arwah hem däldi.
Ýöne ol perdesin hiç aýyrmazdy.
Her gun gundiz gijäň basym duşerine howlykýan Humaý bu gun öňkulerinden has irräk otagyna girip ,oňa garaşdy.
Perdeli arwah geler ýerde gelmedi .
Ol ýerinde...
101- gije. Perdeli arwah 8- nji bölümi (mistiki waka)
Men elimi Leyliden aýyryanjam gan ak köýnegime damdy Leylijan gorkdy men burnymy elim bn saklap dasharyk cykyp baryanymy ģördiler adamlar bize seretdi Leyli meń yzym bn yglap cykdy men gany saklap bilemok ol durman akyp durdy elim geyen ak köýnegim gana bulashdy Leylijan bolsa aljyrap birne suw getirip berayinda diyip haýysh etdi ol bolsa banyany g...
101- gije. Perdeli arwah 7- nji bölümi (mistiki waka)
Men shonda oña begennim hem ondan aýrylyanyma örän gynandym icimden byrzat ýanyp duran ýalybolyadym sebäbi ol meñ dünyäde ýeketäk söýen gyzymdy .siz òz iñ eziz gören söyen gyzyñyzy tashlap ölime gitmelidigiñiz hakda pikir edip göriñ siz oña näme aýdardyñyz siz oñ bagytly bolmagyny ya oñ señ ýasyñy tutyp otyrmagyny bagytsyz galmagyny islärdiñizmi me...
101- gije. Perdeli arwah 6- nji bölümi (mistiki waka)
Meń gözlerimden yashlar akdy.Tolgunnym hem näme diyjegimi bilmedim.Ol meñ elerimden tutdy sesini cykarman gözlerinden yash akdyrdy Azat Dönmezow shol pursat yeketägim söýenim saña ömrim bererin diyen aydymyny aydyp durdy men shol wagyt gaty begennim ony görenime örän shat bollym konsert gyzykly dowam edip durdy a biz bolsa bir birimizden gözimizi a...
101- gije. Perdeli arwah 5- nji bölümi (mistiki waka)
Söýänlerimden aýrylyanym ücin aglap gözlerim gyzaryp ciship gidipdi özimi saklap bilemokdym bu dünyäde yene byr näce ýyl ýashamak isleyädim.Men deñiziñ gyrasynda baryp Leyli bn otyran ýerimizde otyryp oñ bn gecen günlemiñ hemmesini göz öñümden gecirdim.Oñ gözlerne seredip yene söýýän diyip gaytalasym gelyärdi.Ol inni näm ederkä diyip alada edyädim....
101- gije. Perdeli arwah 4- nji bölümi (mistiki waka)
Onyñ gözlerinden yash akdy maña ol gözyashlary gòrmek gaty agyr degdi ol durman aglady men ony kösheshdirmäne bashladym ol maña aydyan zatlañ ýalan diy sözber menden ayrylmajagyña diyip aglamasyny dowam etdi men hem ony gujaklap agladym yöne aglanmyzyñ haýry näme biz biderek agladyk sebabi hacanda byrgün hemme adamam öz söyenlerinden aýrylmaly .men...
101- gije. Perdeli arwah 3- nji bölümi (mistiki waka)
Humaý uzyn gun diňe perdeli arwah barada pikir edip geçdi. Gün ýaşdygy derrew otagyna girip irräk ýatyp onyň gelerine garaşmady.Perdeli arwah bu gun kan uzak garaşdyrman, ýylyt tykyr edip Humaýyň otagyna giren dessine, Humaý tarsa ýerinden turdyda
- men senden gorkamok, yns bolsamda jyns bolsamda, size menden name gerek diýip sorady
P...
101- gije. Perdeli arwah 2- nji bölümi (mistiki waka)
Agşam ýakynlaşdygy saýy Humaýy gorky aralaşýardy.Ol bu gun mekdepden gelşine çaý çöregin iýdide, derrew öýlerine ýüzärlik tutedip aýlanyp çykdy.Ýuregi ynjaldy. Yuzärligiň tüssesi tutyş öýiň içini tutdy.Indiha öýmizde arwah jyn bolmaz diýdi
Ol öz otagyna girip kitaplarny açyp taýýarlanyp başlany ýaňydy welin kakasy
gelip
- Humaý...
101- gije. Perdeli arwah 1- nji bölümi (mistiki waka)
Humaýyň soňky döwürler mekdep bilen kan ugry ýokdy. Ol koplenç ýeke bolmagy halaýardy.
Aýdym, saz,internet saýtlary ony hiç hili özine çekenokdy.
Eline kitap alyp şoňa guýmenini kem görenokdy.
Bu gün ol,öňkulerinden giçirak öýe geldi.
Öýe gelende öýde hiç kim ýokdy.
Diňe çetki jaýlarynda kakasynyň birzada tyrky...
Köyen söygi.(bola waka 3- nji bölumi)
Durmyş öz akymy bilen gidip dur.
Gülşen bilen Geldi bagtly ýaşap ýörler. Geldi Gülşeni sylaýar oñat göryar. Her gezek olara baramda ol Aýgul joraña aytsana goý ol maña gyžjagaz sowgat etsin, gyz bolsa seniñ adyñy goyjak Aýgul diýip degen bolyardy.
Men bolsa indi maşgalañ bar göwnüne degaýme joramyñ diyip, her gezek gülen boly...
Köyen söygi.(bola waka 2- nji bölumi)
Geldi bilen arama sowuklyk düşdi, men oña ýüz bermedim, naçe yüz beresim gelýär ýöne Joramyñ hatyrasy uçün olaryñ arasynda biten tiken ýaly bolyp ýörmayin diyip ayrylmaly boldym
Indi şu Gülşeniñ sözi hem maña yaranokdy
Aradan ep esli wagt geçenden soñ Geldiniñ ejesi syrkow bolansoñ ony tizden tiz öyermeli boldylar
Şeydip Geld...
Köyen söygi.(bola waka 1- nji bölumi)
Indi naçe gündir sesiñ eştmàn gezýanim, seniñ iñ soñky aydan sözüñ edil şu gün aytdylyan ýaly....
Okuw ýylynyñ iñ soñky günleridi, hem ekzamen hem dokumentler bilen başagay bolyp ýörşüme Pendi çölüniñ Sandykgaçy şaherçesinden gelen bu oglana kàn bir uns hem bermandirin.
Onyñ
____A gyz sen gaty maña tanyşda sen hey Guşgy gapda...
Indi meniň üçin hiçem ýagyş ýagmasyn (bolan waka)
Jennet keselhananyn aynasyndan dasaryk seretmek ucin yerinden turdy.
Dasarda altyn guyzun enayy semaly bilen yagyan yagys gyzyn yuregini lerzana getirip,ony gechmise sary yollayardy.
Ol yagshy sheyle halayardy,ozem yagyshdan sonky gezelenji has hem halayardy.Ol gozlerini bir nokada dikip,oya batdy.
Onun gechmisi birin-birin goz...


text:
25.05.2017. “Mizan” işewürler merkezinde Türkmen-belarus işewürler forumy geçirildi. Oňa gatnaşmak üçin dostlukly ýurduň işewür toparlarynyň uly wekiliýeti türkmen paýtagtyna geldi. Türkmenistanyň we Belarus Respublikasynyň Söwda-senagat edaralary tarapyndan yzygiderli guralýan forum ikitaraplaýyn gatnaşyklary işjeňleşdirmek üçin möhüm ähmiýetli gepleşikler meýdançasy hökmünde özüni görkezdi.
Belarus wekiliýetiniň düzüminde iri kärhanalaryň we kompaniýalaryň 20-ä golaýynyň wekilleri bar. Olaryň hatarynda Mogilýow wagongurluşyk zawody, “Zawod-Ýewromaş”, “Tehnodwor” jogapkärçiligi çäkli jemgyýeti, Gomeliň stanok ulgamlary zawody, “Instrumentalnyýe tehnologii” ýapyk paýdarlar jemgyýeti, “Bel-OMO” holdinginiň dolandyryjy kompaniýasy ýaly kärhanalar, azyk senagatynyň wekilleri, maşyngurluşyk önümlerini, maşynlaryň we beýleki tehnikalaryň ätiýaçlyk şaýlaryny, ýokary tehnologiýaly stanoklary, gurluşyk we ýol-gurluşyk enjamlaryny, gurluşyk serişdelerini ýerleýän, şeýle hem neşirýat, mebel, kosmetiki önümleri öndürýän kompaniýalar we beýlekiler bar.
Türkmen tarapyndan foruma pudaklaýyn ministrlikleriň we edaralaryň wekilleri, hususy haryt öndürijiler we hyzmatlary amala aşyrýan telekeçiler gatnaşdylar. Öz işinde iň täze tehnologiýalary ulanýan Senagatçylar we telekeçiler birleşmesiniň agzalarynyň şeýle çärelere işjeň gatnaşmagy hormatly Prezidentimiz Gurbanguly Berdimuhamedowyň ýurdumyzyň önümçilik we eksport kuwwatyna saldamly goşant goşýan türkmen ykdysadyýetiniň hususy ulgamyny goldamak baradaky syýasatynyň üstünlige eýe bolýandygyna şaýatlyk edýär.
Belarus Respublikasynyň Türkmenistandaky Adatdan daşary we Doly ygtyýarly ilçisi Oleg Tabanýuhow forumda çykyş edip, söwda-ykdysady ulgamda döwletara hyzmatdaşlygyň uly kuwwata eýedigini nygtady. Şunda özara haryt dolanyşygynyň möçberlerini artdyrmak, özara bähbitli gatnaşyklary, şol sanda işewür toparlaryň ugry boýunça hyzmatdaşlygy diwersifikasiýa ýoly bilen ösdürmek üçin oňat mümkinçilikleriň bardygyny aýratyn nygtady. Lebap welaýatynda Kaliý dökünlerini öndürýän dag-magdan baýlaşdyryjy kärhanany gurmak boýunça giň möçberli bilelikdäki taslamanyň durmuşa geçirilmegi netijeli ikitaraplaýyn hyzmatdaşlygyň aýdyň mysaly bolup durýar.
Çykyş edenler özara bähbitli hyzmatdaşlygy çuňlaşdyrmakda Ykdysady hyzmatdaşlyk boýunça hökümetara türkmen-belarus toparynyň möhüm ornuny bellediler. Onuň sekizinji mejlisi şu ýylyň 10-njy maýynda Belarus Respublikasynyň paýtagty Minsk şäherinde geçirildi.
Forumyň barşynda Türkmenistanyň we Belarus Respublikasynyň senagat we ykdysady kuwwaty barada filmler görkezildi. Munuň özi iki ýurduň işewür toparlarynyň we edaralarynyň hyzmatdaşlygynyň haýsy ugurlarda netijeli boljakdygy babatda degişli ugurlary kesgitlemäge mümkinçilik berdi.
Belarusly myhmanlar dürli enjamlary, önümleri öndürýän ýokary tehnologiýaly önümçilikleri döretmek we bölümleri ibermek ulgamynda öz hyzmatlaryny teklip etdiler, ýurdumyzyň dokma, oba hojalyk hem-de senagat harytlaryna, azyk önümlerini öndürmekde tagallalary birleşdirmäge gyzyklanma bildirdiler.
Forumyň barşynda şeýle hem iki ýurduň telekeçiler birleşikleriniň we kärhanalarynyň wekilleriniň ikitaraplaýyn duşuşyklary geçirildi. Demir ýol otlularyny, oba hojalyk hem-de ýol tehnikasyny getirmek, elektrik enjamlaryny, neşirýat önümlerini öndürmek we getirmek babatda hyzmatdaşlyk etmek, hünärmenleriň hünär derejesini ýokarlandyrmak meseleleri ara alnyp maslahatlaşyldy.
Işewürler maslahatyna gatnaşyjylar şu gün özara haryt dolanyşygyny artdyrmaga täze çemeleşmeleri anyklaşdyrmak, önüm öndürijileriň arasynda göni gatnaşyklary ýola goýmak babatda ýene-de bir möhüm ädimiň ädilendigine kanagatlanma bildirdiler.
Türkmenistanyň Döwlet habarlar agentligi
Surata düşüren Döwlet Heşdekow.
Türkmen we belarus işewürler toparlary hyzmatdaşlygyň bähbitli ugurlaryny kesgitlediler
25.05.2017. “Mizan” işewürler merkezinde Türkmen-belarus işewürler forumy geçirildi. Oňa gatnaşmak üçin dostlukly ýurduň işewür toparlarynyň uly wekiliýeti türkmen paýtagtyna geldi. Türkmenistanyň we Belarus Respublikasynyň Söwda-senagat edaralary tarapyndan yzygiderli guralýan forum ikitaraplaýyn gatnaşyklary işjeňleşdirmek üçin möhüm ähmiýetli gepleşikler meýdançasy hökmünde özüni görkezdi.


text:
Ýetginjekleriň arasynda 75 kilograma çenli agram derejeside ýene bir türkmen türgeni Parahat Bäşimow hormat münberiniň iň ýokary basgançagyna çykdy. Ol final tutluşygynda Täjigistanly Sadam Karimowy ýeňdi. Bu agram derejesinde Gyrgyzstanly Işen Amanow bilen Eýranly Zaman Tagizade bürünç medaly eýelediler.Ýetginjekleriň arasynda 100 kilogarama çenli agramda, final tutluşygynda Özbegistanly Parwiz Halimow Türkmenistanly Ruslan Esgerowy ýeňdi. Bu ýaş toparynda 87 kilogramdan ýokary agram derejesinde Özbegistanly Ozodbek Bakoýew final tutluşygyndda Eýranly Saboti Hosseýn Toluny ýeňdi.
29 Mayıs 2016 Pazar
Sambo Boýunça Aziýa Çempionatynda Türkmen Türgenleri Iki Altyn Medal Gazandylar
Ýetginjekleriň arasynda 60 kilograma çenli agram derejesinde Türkmenistanly Möminjan Arzykulow altyn medala mynasyp boldy. Ol finalda Gazagystanly Damir Abdekowy ýeňdi.
Kaydol: Kayıt Yorumları (Atom)


text:
Belarusyň “Belgorhimprom” kärhanasy Türkmenistanda ikinji kaliý zawodyny gurmakdan ýüz öwürdi. Bu barada kompaniýanyň aksiýalarynyň kontrol paketiniň eýesi “Belaruskaliý” kärhanasynyň baş direktory Iwan Golowatyý mälim etdi.
Ýatladyp geçsek, “Belgorhimprom” mart aýynda Türkmenistanda umumy bahasy 1 milliard dollara barabar Garlykdaky kaliý zawodyny işe girizipdi.
Mundan soň, türkmen tarapy şular ýaly ikinji kombinaty gurmak baradaky meýillerini yglan edipdiler. Türkmenistan Lebap welaýatynyň Garabil känininde gurulmagy planlaşdyrylýan bu kaliý zawodyny gurmak boýunça şu ýylyň 17-nji aprelinde tender bäsleşigini yglan edip, kombinatyň gurluşygy boýunça teklipler üçin wagt möhleti 2017-nji ýylyň 26-njy iýuny diýip kesgitläpdi.
Munuň yzy bilen, aprel aýynyň ahyrynda belarus media serişdesi Belarusyň prezidenti Aleksandr Lukaşenka salgylanyp, Türkmenistanyň Belarusdan dag-magdanlaryny baýlaşdyryjy ýene bir kombinaty gurup bermegi sorandygyny habar beripdi.
“Belaruslara täze kombinatyň gurluşygyny ynanmak üçin ähli güýjüň ulanyljakdygy hut özüme wada berildi. Emma men oňa [Türkmenistanyň prezidentine] aýtdym, eger-de biz islesek, onsuzam tenderi utarys diýdim” diýip, “tut.by” neşiri Lukaşenkanyň sözlerini getirdi.
Gürrüňi gidňýän kombinaty gurmak tender teklipleriniň möhletiniň tamamlanmagynyň yz ýany, Türkmenistan zawody proýektirlemek we gurmak boýunça tender bäsleşiginiň möhletiniň ýene-de 17-nji iýula çenli uzaldylýandygyny yglan edipdi.
Bahasy ortaça 1,4 milliard amerikan dollary möçberindedigi aýdylýan bu täze kaliý zawodyny gurmak boýunça tender bäsleşiginiň möhletiniň uzaldylmagynyň sebäpleri, şeýle-de belarus kompaniýalarynyň bu tender bäsdeşligine gatnaşyp-gatnaşmaýandygy barada türkmen häkimiýetleri tarapyndan jikme-jik maglumat berilmändi.
“Belaruskaliý” kärhanasynyň baş direktory Iwan Golowatyý bolsa, penşenbe güni eden çykyşynda ikinji kaliý zawodyny gurmak boýunça Türkmenistanyň hödürleýen şertleri bilen ylalaşmandyklary üçin, “biz öz teklibmizi ýollamadyk” diýip, maglumat berdi.
Gepiň gerdişine ýatlatsak, 2010-njy ýylda gurluşygyna başlanan Garlykdaky kaliý zawodynyň üstünde belarus we türkmen taraplarynyň arasynda ençeme tapgyr düşünişmezliker hem bolupdy. Ýagny Aşgabadyň kombinat üçin doly hasaplaşyk etmändigi barada habarlar peýda bolupdy.
Belarusyň premýer-ministriniň orunbasary Anatoliý Kalininiň 10-njy maýda, Ykdysady hyzmatdaşlyk baradaky belarus-türkmen hökümetara komissiýasynyň mejlisinden soň žurnalistlere aýtmagyna görä, Türkmenistan heniz Garlykda gurlan we golaýda ulanmaga berlen kombinat üçin doly hasaplaşmandyr.
“Belarus bu desgany ulanmaga bermek boýunça öz üstüne alan borçlaryny ýerine ýetirdi, indi biz bile işleşen potratçylarymyz, material berijilerimiz bilen hasaplaşmak üçin, doly hasaplaşyga garaşaýarys” diýip, “BelTa” neşiri wise-premýeriň orunbasarynyň sözlerini sitirleýär. Emma Kalinin Türkmenistanyň näçe bergisiniň galandygyny anyklaşdyrmady.
Ýatlap geçsek, Türkmenistanyň Belarus bilen 2009-njy ýylda gol çeken ylalaşygyna görä, Lebap welaýatynda gurlan Garlyk kombinatynyň işe girizilmegi birnäçe gezek yza süýşürildi; taraplar işleriň gijikmeginde, tölegleriň wagtynda edilmezliginde bir-birini aýyplady.
Türkmenistanyň hökümeti Garlykdaky dag-magdanlaryny baýlaşdyryjy kombinatynda ýylda 1.4 million kaliý dökünlerini öndürmek planlaryny yglan edipdi we munuň üçin ýylda 7 million tonnadan gowrak magdan çyg malynyň zerurdygyny mälim edipdi.
Sözümizi jemläp aýtsak, Türkmenistanda gurulmagy planlaşdyrylýan ikinji kaliý zawodyny proýektirlemek we gurmak boýunça tender bäsleşigini haýsydyr bir kärhananyň ýeňip-ýeňmändigi barada maglumat berilmeýär.


text:
Goşun generaly Akar NATO-nyň Brýusselde geçirlen maslahatyna gatnaşdy
Türkiýäniň adyndan maslahata Baş ştabyň başlygy goşun generaly Hulusi Akar gatnaşdy
NATO-nyň harby komitetine agza ýurtlryň Baş ştablarynyň başlyklarynyň 179-njy maslahaty Belgiýanyň paýtagty Brýusselde geçirildi.
Türkiýäniň adyndan maslahata Baş ştabyň başlygy goşun generaly Hulusi Akar gatnaşdy.
Maslahatda NATO-nyň Ýakyn Gündogary we Demirgazyk Afrikany öz içine alýan “Günorta ýurtlary strategiýasy”, kollektiw goranyş we ýüz öwürdijileriň çäginde görlen çäreler ara alnyp maslahatlaşyldy.
Goşun generaly Akaryň maslahatyň çäginde ABŞ-nyň Baş ştabynyň başlygy goşun generaly Dunford, Awstraliýanyň Baş ştabynyň başlygy goşun generaly Binskin, Kanadanyň Baş ştabynyň başlygy goşun generaly Wans we Gresiýanyň Baş ştabynyň başlygy goşun admeraly Apostolakis bilen özara duşuşyk geçirdi.
Akar bilen Dunfordyň metbugata ýapyk häsiýetde geçiren duşuşygynda özara gatnaşyklar bilen birlikde Siriýadaky we Ýakyn Gündogardaky soňky wakalar gün tertibine getirildi.


text: Arçabil şaýolynyň ugrundaky «Älem» medeni-dynç alyş merkezi aşgabatlylaryň we paýtagtyň myhmanlarynyň höwes bilen dynç alyp, göwün açýan künjekleriniň biridir. Daşy Oguz hanyň altyn ýyldyzy we bäş sany göl bilen gurşalan türkmen zergärçilik sungatynyň gadymy nusgalarynyň biri bolan gülýakanyň görnüşi uzaklardan ünsüňi özüne çekýär. Beýikligi 95 metre ýetýän bu äpet bina basgançakly piramida çalymdaş bolup, onuň üstündäki syn ediş çarhynyň diametri 57 metrden ybaratdyr. Alty orunlyk öýjagazlaryň 24-sini özünde jemleýän äpet synlaýyş aýlawy bu merkeziň esasy binagärlik süňňüni emele getirýär. Täsin görnüşli bu bina dünýäde iň uly aýlanýan synlaýyş aýlawy hökmünde hasaba alnyp, 2012-nji ýylyň 18-nji maýynda Ginnesiň rekordlar kitabyna girizilmegi barha gözel keşbe girýän paýtagtymyzyň gurluşyk-binagärlik işleriniň dünýä nusgalyk häsiýete eýedigini görkezdi.


text:
Liwiýanyň suw giňişliginde 1 müňden gowrak bosgun halas edildi
Liwiýa müňlerçe bosgunyň Ortaýer deňiziniň üsti bilen Ýewropa geçmek üçin ýer ýagdaýyna öwrüldi
Emma abat bolmadyk gaýyklar bilen başlaýan ýolagçylyklaryň soňy heläkçilik bilen tamam bolýar.
Bosgunlaryň Ýewropa girelge gapylarynyň biri bolan Italiýada bolsa bosgun çagalara raýatlyk berilmek bilen baglanşykly kanun taslamasy senatyň garamagyna hödürlendi.
Aşa sagjy syýasatçylar bosgun çagalara raýatlyk berilmegine garşy çykdylar.
Senatorlar “Ilki bilen italiýanlar” we “Basyp alyjylyga dur diý” diýip ýazylan şygarlary açmak islediler.
Parlamendiň resmileri rugsat bemändigi sebäpli dartgynlyk ýüze çykdy.


text:
Balkan welaýatynyň Garabogaz şäherinde himiýa senagatynyň ägirt uly kärhanasy-karbamid öndürýän zawodyň gurluşygy güýçli depginde alnyp barylýar. «Mitsubishi Corporation» ýapon firmasynyň we Türkiýäniň «Çalyk Holding» kompaniýalar toparynyň düzümindäki «Gap Inşaat» gurluşyk kompaniýasynyň döreden konsursiumynyň tebigy gazy senagat taýdan gaýtadan işläp, ondan ammiak we karbamid almak boýunça iri taslamany amala aşyrýan hünärmenleri iýun aýynda iň täze tilsimat ulgamlarynda tapgyrlaýyn sazlaýyş-işe goýberiş işlerine girişerelr.
„Türkmenhimiýa“ Döwlet konserniniň iş tabşyrmagyndaky amala aşyrylýan kärhananyň gurluşyk meýdançalarynda «Mitsubishi Corporation» kompaniýasy ammiak we karbamid öndürmek boýunça enjamlaryň 80 göterimini oturtdy. «Gap Inşaat» bolsa gurluşyk işleriniň 66 göterimini ýerine ýetirdi. Potratçylar esasy iş bilen bir wagtda kärhanada işlejekler üçin ýaşaýyş jaşlaryny-da bina edýärler. Häzirki wagtda 5,5 müň adam zähmet çekip, olaryň aglaba bölegi türkmen hünärmenleridir, gurluşyk we ýörüteleşdirilen tehnikalaryň 350-si işledilýär.
Döwrebap tilsimatlaryň esasynda tebigy gazy çuňlaşdyryp gaýtadan işlemek bilen ondan dünýä ölçeglerine laýyk gelýän önüm almak boýunça iri möçberli önümçilik döredilýär. Konsorsiumyň hünärmenleri işiň her tapgyrynda ekologiýa taýdan howpsuz we ýokary netijeli enjamlary oturtýarlar. Meselem, ammiak önümçiliginde Daniýanyň «Haldor Topsoe AS»kompaniýasynyň we «UOP» amerikan kompaniýasynyň, karbamid çykarmakda «Saipem» italýan kompaniýasynyň tilsimatlary ulanylar. Karbamidiň owradylan erginini öndürmekde hünärmenler niderlandlaryň «Unde Fertilizer» kompaniýasynyň tilsimatlaryndan peýdalanarlar.
Iň täze tehnologiýalary özleşdirmek üçin kärhanada hünärmenleri taýýarlamak hem ýola goýlan. Munuň üçin „Türkmenhimiýa“ DK-nyň Türkmenabatdaky orta hünärment mekdebiniň Garabogazdaky bölüminde oglan-gyzlaryň 270-si hünär öwrenýärler. Olara tejribelli mugallymlardyr „Tejenkarbamid“ we „Marykarbamid“ kärhamanlarynyň hünärmenleri sapak berýärler. Okuwçylar „Türkmenhimiýa“ DK-nyň kärhanalarynda hünär öwrenýärler.
Taslama laýyklykda, täze karbamid zawody gaz ýatakalryndan „Gündogar-Günbatar“ gaz geçirijisine gelýän çig maldan bir gije-gündizde 2000 tonna ammiak we 3500 tona karbamid öndürer.
Mineral dökünleri önürýän kärhananyň işe girizilmegi himiýa pudagynyň girdejilligni, onuň eksport mümkinçiligini artdyrar. Ýurdumyzda ýylda azot dökünleriniň iki million tonnadan gowragy çykarylar. Olary üçden biri üçerki bazara, galany daşary ýurtlara ugradylar.
Täze senagat kärhanasynda tebigy gazyň esasy çig mal boljakdygyny göz öňünde tutsaň, dünýä. bazarlarynda islegli önümleriň öndürilmeginiň hasabyna himiýa we gazy gaýtaan işleýän senagatyň eksport mümkinçiligi has-da artar. Ýene bir bellenmeli zat, sebitde iş orunlary hem köpeler.
Ýurdumyzyň Prezidenti Gurbanguly Berdimuhamedow kärhananyň taslamasy bilen tanşanda onuň Hazaryň kenarynda amatly ýerleşmeginiň taýýar önümi sarp edijilere gämiler we awtoulaglar bilen ugratmaga mümkinçiligiň barlygyny belläpdi.
Örän baý çig mal serişdeleriniň bolmagy Türkmenistana iri ýod, brom we beýleki himiýa önümlerini öndürýän ýurtlaryň hataryna girmäge mümkinçilik berýär. Bu babatda Garabogazda şeýle kärhananyň gurulmagy Türkmenistanyň senagat taýdan ösen döwlet hökmünde kemala gelmegine tarap ýene bir ädim bolar.
Wladimir KOMAROW


text:
7 Haziran 2016 Salı
Türkmenistanyň Prezidenti Eýranyň Ýol we Şäher Gurluşygy Ministrini Kabul Etdi
Türkmenistanyň Prezidenti Gurbanguly Berdimuhamedow Eýran Yslam Respublikasynyň ýol we şäher gurluşygy ministri Abbas Ahmad Ahundini kabul etdi.
Myhman duşuşmaga döredilen mümkinçilik üçin hoşallyk bildirip, döwlet Baştutanymyza Eýran Yslam Respublikasynyň Prezidenti Hasan Ruhaniniň mähirli sözlerini, tutuş türkmen halkyna gülläp ösüş hem-de dostlugyň we hoşniýetli goňşuçylygyň mizemez däp-dessurlaryna esaslanýan döwletara gatnaşyklarynyň mundan beýläk hem ösdürilmegi baradaky arzuwlaryny ýetirdi. Pursatdan peýdalanyp, Abbas Ahmad Ahundi hormatly Prezidentimize mukaddes Oraza aýynyň gelmegi mynasybetli mähirli gutlaglaryny aýtdy.
Milli Liderimiz myhmana hoşniýetli sözleri we mähirli gutlaglary üçin minnetdarlyk bildirip, dostlukly ýurduň Baştutanyna iň oňat arzuwlaryny ýollady hem-de goňşy ýurtlar bilen dostlukly gatnaşyklaryň sarpasyny hemişe belent tutýan Türkmenistanyň mundan beýläk hem medeni we taryhy umumylyklary bilen baglanyşykly bolan türkmen hem-de eýran halklarynyň bähbitlerine netijeli hyzmatdaşlygy hemmetaraplaýyn pugtalandyrjakdygyny nygtady.
Myhman Eýranda biziň ýurdumyz bilen ikitaraplaýyn gatnaşyklara örän uly ähmiýet berilýändigini belläp, hormatly Prezidentimiziň ýolbaşçylygynda üstünlikli durmuşa geçirilýän, hemişelik Bitaraplyk derejesine esaslanýan hem-de sebitde we dünýäde durnukly ösüşi hem-de abadançylygy üpjün etmek maksatlaryna eýerýän döredijilikli daşary syýasatyň ähmiýetini nygtady.
Duşuşygyň barşynda özara gatnaşyklary işjeňleşdirmek üçin ägirt uly kuwwatyň bardygyny nazara almak bilen ikitaraplaýyn hyzmatdaşlygyň gerimini giňeltmegiň meseleleri boýunça gyzykly pikir alyşmalar boldy. Döwlet Baştutanymyz we myhman söwda-ykdysady ulgamda, ýangyç-energetika toplumynda, ylmy-tehniki we medeni-ynsanperwer ulgamlarda türkmen-eýran gatnaşyklaryny has-da pugtalandyrmagyň zerurdygyny aýtdylar. Işjeň gatnaşyklary berkitmek üçin täze ýollary kesgitlemek babatynda bilelikdäki Hökümetara toparyň ähmiýeti bellenildi.
Ileri tutulýan ugurlaryň hatarynda ulag-aragatnaşyk ulgamy hem-de gurluşyk pudagy agzaldy. Şunuň bilen baglylykda, iki dostlukly ýurduň ykdysady taýdan gülläp ösmegine hyzmat edýän bilelikdäki möhüm taslamalary durmuşa geçirmegiň meseleleri ara alnyp maslahatlaşyldy. Eýran Yslam Respublikasynyň ýol we şäher gurluşygy ministri Türkmenistan tarapyndan saýlanyp alnan sebit we yklym derejesinde köp şahaly utgaşdyrylan ulag düzümini kemala getirmek boýunça strategiýa ýokary baha berip, ýurdumyzyň amala aşyrýan ulag ulgamyny toplumlaýyn döwrebaplaşdyrmak syýasatynyň öňe sürýän halkara başlangyçlaryny yzygiderli durmuşa geçirmek üçin degişli logistik düzümi döretmekde eýýäm oňyn netijäni berýändigini nygtady. Hususan-da, «Demirgazyk—Günorta» ulag geçelgesiniň esasy bölegi bolan, diňe bir goňşy ýurtlaryň arasynda däl-de, tutuş Ýewraziýa giňişliginde söwda-ykdysady gatnaşyklary döwrebaplaşdyrmaga hyzmat etjek Eýran – Türkmenistan – Gazagystan demir ýolunyň möhüm ähmiýeti nygtaldy.
Ýol gurluşygyny we şäher düzümini ösdürmek boýunça özara gatnaşyklary güýçlendirmäge aýratyn üns berildi. Bu ulgamlary döwrebaplaşdyrmak Türkmenistanyň döwlet syýasatynyň ileri tutulýan ugurlarynyň hataryna girýär. Duşuşygyň ýene bir pikir alşylan ugry iki ýurduň deňiz we howa gulluklarynyň arasynda netijeli hyzmatdaşlygy ýola goýmak barada boldy. Bu babatda eýran tarapynyň şu ulgamda hyzmatdaşlyk etmek boýunça teklipleri aýdyldy.
Duşuşygyň barşynda söwda-ykdysady hyzmatdaşlygy giňeltmek meseleleri barada pikir alyşmalar boldy. Myhman eýran işewürleriniň Türkmenistan bilen netijeli hyzmatdaşlygy mundan beýläk hem ösdürmäge isleg bildirýändiklerini aýdyp, döwletara gatnaşyklarynyň netijeliliginiň köp babatda ulgamlaýyn esasda bilelikdäki ykdysady maslahatlary we sergileri guramaga, dürli derejeli wekiliýetleri alyşmaga baglydygyny belledi.
Duşuşygyň ahyrynda hormatly Prezidentimiz Gurbanguly Berdimuhamedow hem-de Eýran Yslam Respublikasynyň ýol we şäher gurluşygy ministri Abbas Ahmad Ahundi ikitaraplaýyn bähbitli hem-de deňhukuklylyk esasda guralýan hyzmatdaşlygyň üstünlikli dowam etdiriljekdigine ynam bildirdiler.
Duşuşyga Eýran Yslam Respublikasynyň Türkmenistandaky Adatdan daşary we Doly ygtyýarly ilçisi Seýed Mohammad Ahmadi gatnaşdy.
Kaydol: Kayıt Yorumları (Atom)